
de vignude di Crist 


IL 1980 AL RISPUINT: 

— al 6693 dal Circul Julian; 

— al 2733 de fondazion di Rome; 
— al 5741 dai Ebreos; 

— al 1400 dai Maometans; 

— al 2161 de fondazion di Aquilèe. 


FIESTIS VARIABILIS: 

La Cinise (20 di fevrar); 
Pasche Majór (6 di avril); 

La Sense (18 di maj); 
Pentecostis (25 di maj); 
Santissime Trinitat (1 di jugn); 
Corpus Domini (8 di jugn); 


FIESTIS DI PRECET: 

Dutis lis domeniis; 

JI prin dal an; 

Madone d' Avost (15 d'avost); 

Fieste dai Sanz (1 di novembar); 
Madone di Dicembar (8 di dicembar); 
Nadal (25 di dicembar). 


FIESTIS NAZIONALS: 
Liberazion (25 d'avril); 
Fieste dal Lavór (1 di maj); 











NE VOLTE TANT ... IL "STROLIC" ... 


Amis, da sessant'agn, come un rosari, 

— tra Sante Catarine e Sant’ Andrée — 

il « Strolic » si presente a la famèe 

par fâ i auguri e dánus il so lunari. 

Ma al è un lunari, Amis, ch’ a nol fas storte: 
«Une: la lune » — al dis — « Un: il soreli! » 
« Cu le Madone, i Sanz: duc”, dal plui vieli 

fin a Bernache il "biàt", da timp in glorie >. 
E ce di dal « Strolic »?... Chel nol si dà vie! 
Nol cjape il canociâl par lèt li' stelis, 

né al dis che [ui al dis li' robis bielis 

par fâ tasê le int de furlanie. 

Chest’ an il < Strolic >, für da l' ordenari, 
nol cjale il firmament, nol sfuarze il voli: 
pluitost ch'al coli il mont!... (Ma prin ch' al coli 
sperin nus disi dret il so contrari...). 

Si podarà po di ch' a nol sa nuje, 

ch' al sei lunatic e ancje te lunate 

pensâ ch'al fâsi lungje le « bisate » 

tant par confondi un mont ch'al s'ingarbuje; 





o di, magari in piés, lò, te cjarande 

o te beorcje, in plazze o te ostarie 

ch' al s'imberdee un tic te democrazie, 

o cisicá che a «lui > nissun comande!... 

Il lunari ch' o sai, senze fâ storie, 

sfuei a sfuei d'ogni fat nus dà memorie 

tant che a lèilu ’o us dis: chest an je fate! 
Fate, sigür, Amis: co si dis « fate! »... 
Visaiso chê fumate?... Jere pal Pape; 

pal nestri President, pal « Sot la nape », 

pai nestris Sorestanz, = da tant in spiete — 
pal gnüf « Ce fastu?... » e po par me e par Pepe; 
par Teo Sanson, Dal Cin e Midolini, 

par l'Udinese in « A » (ce grande imprese!); 
par cui che Г à, e par cui nol a... ciamese; 
pal Milan, che si sa; par Giacomini; 

par Vigi il « treseman » ch' al si domande 
cemüt che si à di fâ di < buine bande > 

a jessi ancjmò vis te baraonde ` 

d'Italie nestre da « le amate sponde »; 

pe liste dal « Melon » e cui le a fate 

(e di che a plui di un pareve mate, 

mate, sigür, Amis, no si dis come... 

da Triest a Strasburg e da Triest a Rome!); 

pal Friul libar = grant = tant che cjatâsi 
úl di jessi pal mont... Ma po, a ineási, 
magari ancje si torne, plens di fote, 

a di che propit ca < nissun `Ï è pote! > 

Pai « Salt » (cun Breznev, Carter nol s'inquiete: 
un salt o doi... a Viene — in téte a téte — 
úl di fox-trot o valzer... L' armonie 

— tra i doi — si romp al tre... Ma ce cate! 
Pensâ che ai nestris timps, cun ce alegrie 

si feve quatri salts in compagnie...); 

par Begin e Sadat che in Palestine 

si son cjatàs d' acordo (ce cumbine!...); 

par Mao, par Ciang Cing e Bocassà 

pal Scià, cun Khomeini... Aya( Dtollah! 
Amis, dite cussi, disinle sclete, 

par l' an setantenüf ch’ al si complete 

al reste pöc di di... (Memorie ingrate: 
Mennea le à pur fate ancje a « Gjambate »! 
Al è mondial! E a Monze ancje Ferrari 

le à fate in grant... E no come magari! 


Intant, pal pôc ch' al reste de « fugate », 
si podarà sperâ che almanco al rivi 
— prin dal’ unviár — P ami dal < gazoline > 

e po preá il Signór che al lassi vivi 

(prin che nus meti duc' te naftaline) 

senze malans — al cjalt — da podé scrivi: 
«vive il gasolio » — in grant — cu l' aniline. 


Il « Strolic-gnüf >, Amis, tal meti date 

al dis a duc' i vis: « Je lade drete! » 

Al reste ce ch' al reste de fumate, 

ma a chest setantenüf, che si rispiète: 

tant di cjapièl ’o j fas... e di < barète! > 

Pas e salút, Amis, desot la plete 

e l' otante ch'al ven — drete o no drete — 
us parti in svual — a duc’ — cu le comete 
ce che ué nol val plui: bez te sachete. 


ee X X 

'LÉCA IL STROLIGAT 


Chest an il Strölic (jo 'o soi so barbe) al à ulüt 
sul lunari i pipins dai quadrüs ex voto. ’O varès an- 
cie jo di domandá une grazie. Quale? Us ’e disaräi 
in ultin. 

'O soi 142 su la lune, par viodi miór, cul miò ca- 
nocjäl, ce che al sucedeve in Friül par podé strolegá 
l’ avigni. Dopo ce che ’o ài vidát, 'o di pensât che o 
podevi cambiâ mistir. Us contarai, une par mês, ce 
che "o ai vidát e pensât e vó mi disarés li’ uestris 
ideis (simpri che 'o sédis ancjmò bòins di pensa cul 
uestri cjaf). 


Il Stroligat 

PREVISIONS 


Tal ’80 ’o scuviarzarin il petrolio in te lune. Il 
Friál al deventarà une nazion mitteleuropee. Cando- 
limi al salvará il teatro furlan. 11 Vescul di Udin al 
tornarà a jessi Patriarcje e al varà un so parlament 
democratic. Si tignará cont de volontát dal pòpul. 
I maz 'e tornaràn in manicomi. 1 drogáz no varan 
plui siringhis. I malâz `e cjatarán puest tai ospedai e 
i vècjos e varan ospedai par lôr cont. Paròns e ope- 
ratos 'e fasaran il lòr dové. Lis presòns 'e saràn 
uèidis. I avocèz 'e difindaròn la justizie. I béz 'e va- 
laran simpri di plui e l'aur di máncul. L'inflazion si 
fermará. Sindona al disarà la veretát. Si cognossaran 
i mandanz dai mazzalizzis mafiòs. Tes rivistis e tal 
cine no si viodarán plui porcariis. Si podarà zirâ di 
sere e di gnot. I siórs no domandarán plui la carität 
(i pitars no le an mai domandáde). 1 cantirs di Mon- 
falcon 'e tornaràn a lavorá. Il vin nol sarà sucarát e 
jo, Stroligàt, ’o siararai buteghe e o vivarai cu la 
pensiòn! 


Il Stroligät 

CE CH' AL DIS IL POPUL 


Di bessòi, va ben. Ma dome quant che no si pò fa 
insieme. | 


* + w 
Co si sta ben insieme parcé ciri atris compagniis? 


к ok x 


Une volte (al timp dal neri), se no si veve la tessare si 
zompave o si lave al cunfin. 

Cumò, se no si an almanco quatri tessaris, se no si zompe, 
si va oltri il cunfin. 


Il mont al é chel ch'al é: cirin di governâlu, ma soredut 
di noi falu diventâ piés. 


Al timp di ué no si a plui timp. Epur il timp nissun 
lu mangie. 

Par no rivâ tarz ai apuntamenz: lâ a durmi buinore, 
levási adore e jessi precis. 


Di ir e di ué la nestre competenze. Di ué e di doman la 
nestre penitenze. 


Intant che a Udin e Pordenon si lavore a Triest e Rome 
si mangie. 


* * * 


Da timp un mont ch' al sa di « marilenghe » al si smamis. 
Si úl ch’ al slargj ché < sò tende >, ma dome si dis!... 
xk * 


Nó no 'o vin che dis frugás da la meserie. Ricuarz e 
svindics tra tante maluserie... E si ten dur! 


Si dis ch' al sei il Tilimént a dividi in doi la Regjon e no 
si pense, invezzi, che 'e son i umigns, che la squartin. 


* x x 

Fúcs de Pifanie. Un frut al cole tal Natison, sot i vôi des 
lavandèris. 


1888 - Cividal 








Zenar 


Al jeve il soreli а orts 7,40; al tramonte a lis 16,45. 
Lune plene il 2; ultin quart il 10; lune gnove il 17; prin quari il 24. 


dh 1 M Prin di dal An - Marie S.S. Mari di Diu 
2 М S. Basili il Grant - S. Gregori e 

3 ] S. Gjenovefe 
4 V S. Aquilin 
s S S. Mele 

% 6 D Pifanie 
7 L S.Lucian 
8 M 40 Martars 
9 M Batisim di Jesu 
10 J S. Aldo & 
11 V S. Paulin Patriarcje di Aquilèe 
12 S S. Maurizio 

% 13 D S. Hari di Poitiers 
14 L S. Cristiane 
15 M B. Duri di Pordenon 
16 M S. Marcel Pape 
17 J S. Antoni abât a 
18 V S. Liberade 
19 S S. Mario 

% 20 D S. Bastian 
21 L S. Gnës 
22 M S. Gaudenzi 
23 M S. Ildefonso 
24 ] S. Francesc di Sales > 
25 V Conversion di S. Pauli 
26 S S. Paule 

sk 27 D 5. Anzule Merici 
28 L S. Tomâs di Aquin 
29 M S. Aquilin 
30 M S. Giacinte 
31 J S. Zuan Bosco 

TAL ORT 


Semená cevòle; leá la salate par fále vigni blancie. 


кж ж 


Bon di, bon an! - Dèmi 'na Рипа man ancja chest'an. 
Déit o no déit, - su pal Cual di Savuièt - còcolas foradas, 
nòlas cul cuc, - tuuu! 


(Tramonz) 


S'al tona al mèis de zenâr - vent la vàcia e ancia al ciar. 
(Cordenons) 


IN CUSINE 

Pinsa 

Si lessa la sücia e si schissa e po si cuei ta la cialdera, cun 
lat, farina di sinquantin, di siàla e di flòr, par un deis minis; 
co ë disfredáda si met súcher, ua, fics a tocús, fendi e qual- 
che sidòn di sgnapa. Si messeda benon, si met ta 'na tècia 
onta cul uèli e si met tal fôr par un'ora e mieza. 


(Rizete cjolte su a Tisana) 

I OTANTE AINS DI BARBE TONI 


Tre cul fusil 

sessante cu la svangje. 

Г ài finit otantagn 

e Crist sei laudat. 

Tre agn di trincèe 

un su la Tofane 

un sul Grapa e un su la Plaj 
e Crist sei laudat. 


Е ancjmö tes orelis 

la mitrae sbrenade 

ch'e stude la sò corse 

dilà dal cret. 

Ma i miei sessante sacrosanz 
di palút, 

li duc’ in file 

cu la cariole in man 

dentri il paltan ch'al bale 
ciac ciac 

tant che la panze dal purcit. 


Il paltòn a crostis sui bregons 
e la cjamese ch'e sbrendole in glorie 
come la bandiere dal regjment. 

Trentequatri fantarie 
tre agn di trincèe 
zaino, moschet e rancio di galere. 


E po' trincèis imò 

cul picon 

cu la pale 

cu la svangje 

e il frét che ti strighie 
e il soreli che ti strizze 
e la miserie porche. 
Mi è restade la pipe. 
Pipe de Tofane 

pipe dal Grapa 

pipe de Plaf 

e pipe dal palüt. 

Pipe de tiere imbonide 
pipe di radighe fuarte 
ch'e ten bago di secui 
ch'al fas spudá catram. 
Cjare ché pipe 

cul fum di ilusions 

di medàis e pensions 

e chest spudâ catram 
che ti disgrope l'anime, 


barbe Toni. | 
MARIA FORTE 
(tr. - Büje) 

CARATARS 


Elvire, un caràtar d'àur. "E jere simpri légre. Nancje 
che só mari 'e ves cjantát par dut il timp de gravidanze. 
Al € un don di nature chel di savé viodi un spraz di seren 
ancje tes situazions plui neris de vite, ma jé, in plui, 'e 
saveve cjatá un fil cómic magari in tune tragjedie. Al jere 
un plasé a vivi dongje di jé. Aviarte e sincjere 'e veve 
simpri tant di conta, ma no jere petezzone, `e svuedave il 
so sac, ancje quanche nissun j domandave nje. 

E veve sposát l'om adat par jê: pocis peraulis, serio, 
cujet. Cussi si compensavin e a' fasevin une copie ideal. 

Quan' ch'al vignive a cjase di vore, strac, lui al taseve e 
jê 'e fevelave, 'e fevelave e j contave dai fruz, des spesis, 
des pensadis e di dut ce ch'e veve fat e viodüt vie pal di. 
Gino la lassave fevelá e al scoltave un póc, come che si fas 
cu la radio biel lavorant. Qualchi volte, ch'al jere preocupat 
für di misure, j diseve pitost rabiòs: — Ma tás mo, tas un 
póc cisile di femine! Tu sés piés di une radio! — Jé no se 
Cjapave a pet, 'e fermave par un moment e dopo, magari 
calant di tono, `e continuave la musiche. No podeve propit 
tigni la bocje a freno ancje se j displaseve di stufá il sé 
Ginut tant bon. Cussi ogni di, tant che l'om al si jere abi- 
tuât a chê mosfere plene di vite. Pe veretât lu judave ancje 
a distacási cul pinsir dal lavór cun duc’ i siei grops. Ce tantis 
voltis che une ridade di Elvire lu veve judát a disgropáju. 

Ma une sere la femine no veve vóe di fevelá. Si po vé 
уде di tasê, no ise vere? E lui meraveát: — Ce astu? E je: 

— Nuje. — Ti sintistu pòc ben? — No. — Astu cenát? 
— Si — Ti àjo fat alc di mal? — No — E i fruz indula 
sono? = Mah!... — 'E continuave a fa lis voris, ma la 
bocje no mandave für plui di une silabe. Gino al si metè a 
cená, ma al sintive che j mancjave une grande companie, 
nol mangiave nancje vulintir. Al fini in premure, daspò al 
gjavä alc dal tacuin e al lé dongje la femine: — Vire, ti 
prei, torne a fevelâ. Viòt, ti doi cent francs. — E ju une 
ridade ducidoi! 

Une di, a gustá lavie di so cugnát, Elvire 'e faseve tasé 
duc' parvie dal sò contâ e ridi. — Orpo, — j fas il cugnat 
— se concjert! Come ti sopuartial Ginut? — E jê: — Be- 
non, al mi pàe a pat che jo j feveli simpri! 


LUCIA SCOZIERO 
(Udin) 

I PLAZ CH'A SVOLIN 


« Sono 0 no sono? » al si domande 
си ’l nás par ajar il puar vivènt. 

« Ju mòndial Marte opur de tiare 
ciapino il svolo pal firmamènt? > 


Al è un misteri, che | folc lu trai! 
Ma qualchidun al rit sot coz! 

Jo par cont miò no stenti a crodi 
ch'a sei la storie de lune in poz. 


Se chei di Marte son progredis 
tant plui di nô, anin, ch'a vègnin 
a fânus viarzi 'ne volte i voi 

e a vivi miei ch'a nus insègnin! 


GUIDO CUDIN 
(Ròncis di Latisane) 

PROIBIZIONS 


In Inghiltere si permèt dut chel che nol è proibit. 
In Germanie si proibis dut chel che nol è permetút. 
In Francie si permèt áncje chel ch'al è proibit. 

In altris bàndis si proibis dut, àncje chel ch'al è 
permetüt. 

In Italie si permèt dut ma soredut chel ch'al è proibit. 

Natale Gigante al prèe la Madone par ch'e j salvi lis vacjs. 
1874 - Madone des Graziis - Udin 





Fevrar 


Al jeve il sorèli ai oris 7,25; al tramonte a lis 17,25. 
Lune plene l' 1; ultin quart il 9; lune gnove il 16; prin quart il 23. 


1 V S. Sever E 
2 S Madone Cereole 
m 3 D 5. Blas 
4 L S. Gilbert 
5 M S. Aghite 
6 M S. Armant 
7 J S. Teodoro 
8 V S. Onorát 
9 S S. Polonie & 
x 10 D 5. Silvano 
11 L B.V. Marie di Lourdes 
12 M S. Reginald 
13 M s. Foscje 
14 J SS. Cirillo e Metodio - S. Valantin 
15 V $5. Faustin 
16 S 5. Giulian e 
+ 17 D 5. Donato e co. martars di Concuardie 
18 L S. Simeon 
19 M S. Mansuet 
20 M La Cinise 
21 J S. Norine 
22 V S. Margarite 
23 5 5. Pieri Damian 3 
xx 24 D I di Coresime 
25 L S. Sergio 
26 M 5. Romeo 
27 M S. Leandri 
28 J 5. Svualt 
29 V 5. Panfili 

TAL ORT 


Plantá ai e patátis; semená: blèdis, cesaròns, favis, fenòli, 
ravanel, savórs, spinazis. 


Se fa cialt a fevrár - no tu èmplis il solár. 
Se no si copa la gialina di Carnevál - 'a si copa par un mál. 


кж ck 


A Pluver, 'e son chés biélis, 

a Bordan ’e je la flör, 

a Tarnep a' son fassinis 

e ancje chés fâ il gjàul di lór! 


(Venzon) 


IN CUSINE 


Mignestra di risi e lat e luianıa 

Si met lat e un nin di aga, un murel di luiània aparon, sal 
e si fas buli. Dopo si met i risi e si fás buli fin che la mi- 
gnestra è cota. 


(Rizete cjolte su a Pielúnc) 

SMILITARIZAZION 


Benòn! No varin plui uèris. 

I militârs ’e vièstin in borghés, la ferme eiert 
dote, i soldàz ’e fasin i pompirs, i controlórs dai 
rioplanos ’e son smilitarizás. Cumò 'e domandin la 
smilitarizaziòn ancje i finanzirs. Nome cussi, ’e disin, 
'o podarin fâ pajá lis tassis ai evasòrs. Si trate di 
vincjecincmilmiliarz ad an! 

E alora smilitarizinju subit!... 

Ma il Stroligat al pense che sei une barzelete. 


Il Stroligät 

I CROSTUI 


I Rebuson chel che vevin, are dut di prime. Tas bòtis, 
tignudis come reliquis, il merlot, cabernet e il sclopetin 
passit erin vins di esposizion. La ue di S. Ane, in biele espo- 
sizion, pleave lis viz che si rimpiavin atòr, atòr la lissivaie 
imbombade di verdramp. Bastave passâ il Patoch e rivâ te 
braide par spiciá fics blancs e neris, baracocui che si pitu- 
ravin za a le prime cialdane o piruz che nasavin di rosis 
e si lassavin taid come spongie. Nel tinelut, piciâs cul spali 
ai tras che lavin da mur a mur, musès, marcandièlis e argel 
che cricave sot i dinc’. Un parsut simpri a tai, are strinzút in 
tun scanzel di un taulin che si moveve, tant une femine, 
dome lu si tocjave. Atòr, atór su lis breis erin poiádis lis 
formis di latarie fresc o stagionát. Scugne propri di che cui 
rivave in famee Rebuson, ciatave il miòr de stagion. Cussi 
capitave che duc’ i sorestanz di pas, tra l'Iudri e il Natison 
si fermavin a sercjá dutis lis primizis. 

Une di, prime de Madone di Avost, ari ancjemò un furtat, 
ti rive un sdrondenon di centuriòns de milizie cun aquilis 
di arint e aur, fassis e cordons di duc’ i colors, che ti iemplin 
il tinel. Are chist il luc plui fresc’ de ciase, cun tun paviment 
di piere che il talpinà dal timp lu veve slissât. Un aierut, 
che calave dal Corade faseve movi lis tendis ricamadis che 
lassavin dome smiciá il soreli che sburtave sui balcons. 

Nono Tite, dopo vê saludát a vos alte, clame sô femine 
e domande: 

« Vige, và a preparâ i crostui ». 

Duc' si zirin e ancie none, crodint di vê capit mal: 
« Ài sintút ben? Tu ás dit crostui? >. 


« Pocemut, Vige, no tu viodis ze carneval che vin in 
ciase! >. 


Di chê volte, co rivave qualchi sorestan, puartavin nono 
a fâ doi pas te braide. 


SERGIO REBUSON 
(Albàne di Prepòt) 
an 

LA NAPA NERA 


In da la cjasa vecja 
na vevin da distrugj 

il fogolar, 

na veva da 'zi-ju 

ché napa nera 

cjalda di flames 

e pi encjamò di amôr. 


Pareva, sot di j, 

una preghiera ch'a ’zeva-su, 
la vüs dal fouc 

e il sclopetâ dai stecs, 
il cjalt odôr di pas 

da la polenta, 

i sospirs serens 

dai nestris vècjus 

e il lór contá 

di rubes tant lontanes 
fra una presuta e 'n'atra 
di tabac. 

E prin da zi a durmi 
encja il rosari 

al 'zeva-sú par 1: 

una preghiera vera, 

na cantilena fôr da la bocja, 
ma un sospirá da l'anima 
su par ché napa nera 

che ades na è pi. 


E dopu, 

'n da l'aria frescja e scura 
da la not, 

fôr dal camin, 

duci, cul fum, 

belbelu in prufission 
cuntra le' steles. 


E davôr, 

chei rosaris di côr 

che su pal cêl pocavin 
vüs, sospirs e odôrs, 
sempri pí in sü: 

3 . i i . А 
n dal grim dal infinit. 


Lontan di chista cjera 
restada cencia il cjalt 


dal fogolâr 


e la sô napa nera. 


ALBERTO PICOTTI 
(lengaz di Sequals) 

LETARIS DAL TIMP DI UERE 


— Pari, 'o vin cjapade la Galizie. 
— Fi, vèndile, mandimi vinc' coronis e tenti il rest. 


* * * 


— Pari,chi 'o stoi mancul mal, ma 'о soi al vert. 
— Fi, reste li plui che tu puedis parceche culi a' còlin 


za lis fueis. 


CJÒCHIS 


— Ustir, ch'al mi puarti un litro di neri e une tazze. 
Finit il litro al clame: — Ustir, ch'al mi puarti miez litro. 
Finit ancje chel al clame un quart e, dopo dal quart, un taj. 
Finit al taj al fas une cunsiderazion logiche: — Cjale mo', 
mancul 'o bèf e plui mi incjochi! 


VICO BRESSAN 
(Roncis di Monfalcon) 

Si gjavin ärbui: un contadin al dramasse insieme cul morar. 


Marz 


Al jeve il soreli a' oris 6,45; al tramonte a lis 18. | 
Lune plene l' 1; ultin quart il 9; lune gnove il 16; prin quart il 23; 
lune plene il 31. 


1 S S. Davide © 
Ww 2 D II di Coresime 
3 L S. Marino 
4 M S. Casimir 
5 M S. Adrian 
6 J S. Vitór 
7 V S. Felicite 
8 S S. Gerard 
| x 9 D III di Coresime & 
| 10 L S. Dionisi 
11 M S. Costantin 
12 M S. Inocent 
13 J S. Cristine 
| 14 V 5. Matilde 
15 S S. Zacarie 
| % 16 D IV di Coresime a 
17 L S. Patrizi 
18 M S. Salvadór 
19 M S. Josef spós di Marie Vergjne 
20 J S. Sandre 
21 V S. Benedèt 
| | 22 S S. Benvignút 
# 23 D di Passion > 
24 L S. Romul 
| 25 M Anunciazion dal Signor 
| 26 М $. Мапие! 
27 J S. Lidie 
28 V S. Castor 
29 S 5. Secont 
| % 30 D Domenie Ulive 
| 31 L S. Beniamin E 

TAL ORT 


In fuart di lune e in tune zornade ch'a no vébi l'erre si 
semene il radic. In vècio di lune si semène: râfs, blèdis, 
caròtis, vèrzis, salata, cesaròns, puár, sutive, savórs, spinä- 
zis, sucis. Si plantin patàtis. In ricés si semènin pomodòros, 
peveròns, melanzanis. 


* * * 


Met la blave cu la gjachete e il forment in mànis di cjamèse. 


IN CUSINE 


Jote di cavoce 

Si tae a tocs la cavoce e si le met a bòli; si la fracje, si reònc 
aghe o lat e ont. Quan’ che "a bol a’ si met il sal e la farine 
di polente. Quan' ch'a è cuete si met dentri i fasui za cuets. 


(Rizete cjolte su a Sudri) 


D 


Risi cu li' sticis 
A’ se fa buli li’ sòcis; co i son còtis a’ se giava l'aga, a’ se 
schissa li’ sòcis e a’ se met dentre ta la pignäta al lat. Quan” 
ch'a bol a’ se met dentre dò’ cicheris de risi e a’ se lassa 
béle fin ch'i son cós. 

(Rizete cjolte su a Monreál) 

TASSIS 


Tal 1981 'o pajrin lis tàssis dal 1976, chés aretra- 
dis, e mièzis ches dal 1977. Chest al sucedarà tai 
país taramotás. Lis pajarino cu lis aliquotis d'in ché 
volte o cemút? 


Su chest argoment nissun, 'o dis nissun, al môf 
verbo. Il Stroligàt al à un dubi: Isal un argoment 
che nol interesse nissun parvie che buzarònin lis 
tassis? 


Il guvidr nus insegne: 400.000 no àn pajade 
l'una tantum dopo cinc ains, e alore il guviár, invezi 
di fajur paja la multe, al à dite che an timp ancjemò 
doi ains... E dopo?... 


Il Stroligat 

Come 

un risit 

ch'al stenti 

a butá-für 
Cussi 

il Fridl 

al tache 

a risuri: 

1 soi camins 

‘e tòrnin 

a fumä, 

i contadins 

`e arin 

la taviele 

e ifruz 
jemplin i borcs 
sigant 

il lor morbin. 
In chel moment, 
une cjampane 
viere 

su quatri cavalez 
'torne a suná 

il so din-don 

di vite. 





GIANNINO ANGELI 
(Felèt) 

TRESEMANIS 


Zuantoni doman al partive pal Venezuela e al jere lat a 
saluda siór Camilo, ch'al jere vieli e malát. Chest ca j dis 
dut avilit: « Mandi frut, no si viodin plui, satu ». « Eh, anin 
po, sior Camilo, parcè disial cussi? Nol è mico tant vieli 
lui, no "nd' à nancje novante! ». E lui: « Nol è par me, frut, 
che lu dis, ma satu, cun tanc' areoplanos ch'e còlin ». 


* * * 


Checo di Ghite al jere simpri stàt un omp prevident 
une vorone. Cui soi trafics di marcjedant, rivàt 'e pension, 
al veve calcolàt di podè vivi di rendite ancje cu la svaluta- 
zion in cors, fin a novantecinc agn. « Ul di che se mi va 
mal >, al diseve, « dopo *o larai a vòre sot paron >. 


*o* o* 


Tite Musson al jere simpri stát une vóre tacát 'e robe 
e ai béz. Co al vignive a marcját a Tresesin e j tocjave di bevi 
qualchi tai ch'e pajavin i coparis, nol leve gran a pissá in 
dut il di e al tornave a cjase sglonf par là a fále sul só 
ledanár. Rivát in pont di muart, Musson al à vude la fuarze 
di di lis ultimis peraulis che no son stadis: « Us saludi, e 
cirit di volési ben »; ma pitost: « No stait a spindi béz par 
me; cjolét une casse di seconde man ». 

Bete ché di Scroc 'e jere une femine cussi pizzule che 
la clamavin la petèche. A viodile si devj dis, dodis agn. 
Invezzit a'n'veve passe vinc’. Tant alè vèr ch'e veve il mo- 
rôs e cumò e veve di maridasi. 'E semeavin pari e fie, ma 
insome je jerin laz dal predi a fa lis cjartis. J dis il plevan: 
« Mostre di Bete, tu as di maridati pitinine come che tu 
sês? ». E jé a colp: « Eh, siòr plevan, ogni braide a la sò 
entrade! ». 


* * * 


Tal "44 ch'o stevin fasint la scuele guide cun tune Balila 
'33 a gasogjeno su la strade di Nimis, tre ribei 'e saltin für 
di un cjamp di sorc e nus fermin cu lis armis in man. ’E vo- 
levin purtànus vie la machine. « Viodeit » dissal l’istrutòr, 
«che ché machine culi 'o sai doprále nome jo; e che par 
podé parti es vot, bisugne jevä almancul es quatri a impiá 
il gasogjeno ». Alore un ribel j dîs a chel altri: « Anìn, anìn 
Furia, che se nus tocje di scjampà si stà mancul a pit ». 


* x E 
Il Peo al contave di chéi di Nimis: « Buine int, ma se tu 
ur domandavis une fete di salamp o une scae di formadi, 
ti disevin: — Magari fantat, no vin nie nancje par nò! — E 
ti zuravin, tiransi la piel dai vôi. Dopo, co i todescs `e an 
brusàt il paîs, al jesseve il frico pai balcòns ». 


* k * 

Co jere vignude la zornade di parti pe Argjentine, Che- 
co di Mando al a bussade la femine su la puarte e j a dite 
alzant i braz parajar: « Arivedersi o fèmena, quando che il 


ciel vorà ». Checo j à dade la cause al cil e nissun lu à pui 


vidút a cjase. 


* *o* 


Tal 733 co 'e lavoravin par puartá l'aquedot a Tresesin, 
'e jere di mode une operete furlane che si clamave « Cjól 
Tunin ». Al jere un ajar che duc' 'e cjantavin, musiche e 
peraulis legris: « No sintistu ninine lis cjampanis, no sintistu 
ch'e disin cjól Tunin ». La spetative dal aquedot, ch'al veve 
sbusadis dutis lis stradis de cumune, 'e jere tal che la int al 
« Cjòl Tunin » j vevin gambiadis lis peraulis: « No sintistu 
ninine lis cjampanis, no sintistu ch'e disin l'aghe 'e ven ». 
Quant che peró par vé l'aghe bisugnave pajá il cunsum, 
alore 'e vevin finit di cjantá. E sot cu lis protestis: « Cjale 
ca, in ce stát, scugni paja ancje l'aghe di bevi! >. 


ALAN BRUSINI 
(Tresésin) 

FILUSUFIE DE CREAZION 


Pieri Norât, un bocon di cristian ch'al justave cjárs te 
fàrie dal país, nol dave di vore al gustá, e 'e cene, cence 
un butiglion di vin denant, dongje il plat. 

Lis pietanzis, al diseve, no quistin savôr e no rivin a 
jessi prontadis pe” digestion, come ch'al ocòr, se ur mancje... 
l'ambient ümit. Une volte la femine, posto che il butiglion 
non durave quasi mai plui di un past e che Pieri, dopo 
vé mangjat, di bot si indurmidive su la cjadrée, 'e ciri di 
misturá chê umiditát. 

'E spietá che l'om al fos sentát, e cjalanlu par traviers: 

« Sint mo, Pieri, — 'e tacá dute dulinziose — 'o capis 
che ven sét quanche si guste. Ma no saressial miór, par stá 
in regule, che ogni tant tu slungjassis il vin cun t'un pocje 
di aghe? ». 

« Tas, stupidate — dissal Pieri — no sastu che nestri 
Signór al á fate le scusse ai ásins de úe parceche no jentri 
aghe? ». 


MANLIO MICHELUTTI 
(Udin) 

Un bò al scuarnasse Marie Specogna sot i vôi dal so omp 
ch'al ten la udrzine. 
1895 - Madone des Graziis - Udin 











Avril 


Al jeve il soreli a' oris 5,55; al tramonte a lis 18,30. 
Ultin quart di lune il 8; lune gnove il 15; prin quart il 22; lune 
plene il 30. 


1 M S. Ugo 
2 M S. Francesc di P. 
3 J Joibe Sante 
4 V  Vinars Sant 
5 S Sabide Sante 
dh 6 D Pasche Major 
7 L Pascute 
8 M S. Redent € 
9 M S. Ilde 
10 J S. Terenzi 
11 V S. Franco 
12 S 5. Zenon 
x 13 D In Albis 
14 L S. Liduine 
15 M S. Cressenzi e 
16 М S. Bernardete 
17 J S. Nicêt 
18 V S. Gjaldin 
19 S 5. Eme 
x 20 D III di Pasche 
21 L S. Anselm 
22 M 5. pee B 
23 M $. Zo 
24. Ï , S Fedèl 
25 V 5. "uu Fieste de Liberazion 
26 S S.M 
su 27 D IV di pa 
28 L S. Vidal 
29 M S. Catarine 
30 M S. Josef Cotoleng © 

TAL ORT 





In cressi di lune semená fasui che filin, in cal di lune fasui 
bas, uainis, jarbe-rave, blèdis, caròtis, codòmars, cocins, 
rucule, basili; raventá pomodòros, pevaróns, melanzanis, sèli- 
no, latuje. 


тұ Ж 


La prime joibe di avril - si samene И basili gentil. 
Se al pláf Vinars Sant - arsure l'an dut quant. 


*o* * 


A Capriva son li' cozis, 
a Morâr son i cozars, 
a Cormons son chei biei mòros 
ch'e samèin tanc' violars. 
(Cormons) 


IN CUSINE 


Sopa cu li’ ranis 


Se scaltris un puocia de sevóla e de ai ta oiu e butiru e se 
giava l'ai prin ch'al deventi ros. Se bòtin dentra ta la pignata 
li” ranis ben curádis, aga e sal. Quant ch'a son cuòtis a' se 
tirin fòur dal bròut e a' se lèvin i uos, se met la ciar dentri 
ta la pignata e po se buta dut parsora al pan, a fètis, pareciát 
tal plat. 

(Rizete cjolte su a Cordenons) 

TANASSI E LEFEVRE 


Dula cjatäiso une justizie plui rapide di ché no- 
stre? Dopo véu ricognossüs colpèvui e dopo véi fat 
nasä la presòn, 'e son stds liberás e mitüs tes mans 
dal « Centro Sociál pai majorènis » par fáju pinti 
dai lôr pecjas. 

Il Stroligàt al è stât tant content di cheste deci- 
siòn che nol podeve plui fini di ridi. 


Il Stroligàt 

NA ROSA "AE LA MUART 


'Na rosa ’a é la muart 
ch'a cjanta ferma 
sora li spini. 

dal siò baraciar. 

'A impia, 

tun ceil di memoria, 
il vivi, 

sô radis grama. 


L'ULTIMA PERAVALA 


Al soreli 

l'ultima lüs, 

e a che ch'a van 

l'ultima peravala 

tu 'i domandi, 

par ch'a resti, 

tra vita e muart, 

il lac’ 

ch'al ten il jessi 

tuna reson 

da no distuéisi 

da la cjera. | 
NOVELLA CANTARUTTI 


(Spilimbèrc) 

PIRIN E MIUTA 


Nissun ce di, 'a la veva dumisticada pulit la Miuta, il 
Pirin, ch'a cugneva servilu da barba e da piruca. Ogni mati- 
na 'a cugneva judalu a viesti: botonáighi la cjamésa, parce- 
che lui al "veva deic’ gros comi musès e nol si cjatava cun 
chéi bisitüs di batons, "a cugneva fáighi cjatá, da pié da la 
scjala, li” dalminis cu’ li” pontis voltadis da la banda dal 
zi-four, parcé a lui no j zeva da cugneisi voltâ par mètilis su, 
ma volta rivát da bas, e s'a no li’ cjatava voltadis al runti- 
nava comi il maltimp su pa” la pora Miuta. Apena dentri in 
cusina al voleva cjatá pronta, ogni matina, la bocia da la 
sgnapa cul scugjlin par dongja, però par travasála al si ran- 
gjava di bessoul. Dilunc la zornada, co fevin li’ vóris par la 
centa-via, Miuta a cugneva preparáighi ducju’ i impresc' in 
man, po, lui al parava sot li’ vóris da fin e Miuta 'a cugneva 
rusumasi dutis chés pi grevis e di fadia. Co vevin da trái 
l'urina da li’ vacjs lui, cul elmet dai mucs, al emplava il bare- 
lòt e jê, dopu implinit 'a cugneva tirálu ju pal prát par zi 
a spandilu. Co vevin da sea pa’ li’ vacjs lui al pogneva l'erba 
cu’ la falc’ e jè 'a cugneva rangjási a restelála, cargála e pocá 
dentri la cariola cjamada, fin tal stáli e incjamo, lui, a’ j 
poiava parsóra il riscjel, la falc’ e il codár cussi al podeva 
cjaminaighi davori cu' li' mans in sacheta. 

Su l'ora dal mangjá, la pora Miuta ’a era dut un trai-e- 
dai, 'a si smaneava par fáighi cjatá dut pront, basta no 
sintilu bruntulá. Lui al si sentava comi un pacju e s'al si 
necuarzeva ch'a mancjava alc al tucava cu’ li’ canólis la taula, 
Miuta ’a faseva un salt da la cjadrea e "a coreva a tòighi. 

"Na di a’ sucét chi, Miuta, 'a a cugnüt zi dal mièdi parcé 
da un po’ di timp no steva ben e chel a’ la manda tal ospe- 
dal par fâ analisi. 

Pirin al si necuarc’ chi cencia Miuta al è cul cül par cjera; 
nol ’varés mai pi crudút chi chel scandäi di femina ’na quar- 
ta sòra cjera, pi cotulis chi cjár, fòs stada tant important in 
cjasa. Pi intrigát di dut al si cjatava sul fasi da mangjá: nol 
saveva còi nuja. Al provava a frusigná cul firsurin par fasi 
qualchi fertaia, ch'a j pareva la pi scleta da fâ, ma nol saveva 
ta ce bòssul ch'al era il sal e cussi, 'na volta 'a l'à mangjada 
cul sucher, 'n altra volta cu’ la soda, apena su la tersa a’ j 
l'à intivada justa. Al si riduseva spes a pan e formai ch'al 
era sempri pront. 

Intant al tirava cul flát la Miuta e al sperava ch'a j la 
mandássin a cjasa comedada pulit par ch'a j duri un pec' 
a lunc. 

Tal ospedal, Miuta, 'a la vevin mituda ta 'na stansia 
cun altris tre fèminis tant pi zovinis di jé ma dutis marida- 
dis. Dal prin di 'a menava la bavela vaingulánt pal siò Pirin 
chi sugúr al si cjatava intrigát a cjasa cencia di jê. « E vò- 
no-va ch'al mori da fam, chi lui nol sà scjaldási nencja un 
ouf, ch'al cjatava sempri dut pront! Cemont il fasarài cencia 
di me? Pôr il gnò Pirin! Lui a nol.sa nencja dula tóli la 
sedòn par mangjá la mignestra. Cemont il fasarai a batonási 
la cjamesa, la matina; cui ghi voltará li’ dalminis dabäs la 
scjala...! ». 

Par duta la prima di di ospedal "a a messedát 'stu musi- 
nin fin chi, la sera, ché’ altris tre par dongja a’ erin siliädis 
da chel businum ch'a' j era deventát stufadic' e la pi mo- 
scardina 'a è comi sclopada e a tacát a fáighi la cuiabita: 

« Ben, Miuta, sto mata a fávi sclava dal om in 'sta fata? 
No vedéo chi pi vi fasèit peciota e pi al vi pescja parsòra? ». 
«Eh, ma jo j ai nomi lui! » 'a dis Miuta. « Si, ma encja 
lui al vi a nomi vô ma al pensa nomi par sé e al lassa chi 
vô vi rangjàssis bessola! >. 

Intant encja ché” altris dòs a' si son fatis sot a soflâ ta 
li” boris. Una ’a dis: « Il gnò om al mi lava encja i plaz! >. 
Ché altra: « Il gnò al mi puarta il cafè tal jet ogni matina! ». 
Miuta 'a dis: « Ï veit reson ma si no fai cussi cul gnò Pirin 
al businarès dì e nòt! ». < E уб lassáilu businá! Co 'l é cen- 
cia saliva vedareit ch'al cessa! >. Miuta a tacava a clòci e 
pi lour ai cjacaravin e pi jé 'a j deva reson. Tal doman 'a la 
pensava 'zà comi ché’ altris. Po ta li’ 'zornadis devour a’ 
an savút istruila e cunvincila cussi pulit chi jê no crodeva 
l'ora da torná a cjasa par frontà il Pirin e insegnáighi cun 
ce len ch'a si fai coronis. 

La prima matina, dopu tornada a cjasa, Miuta no jeva 
su par prima comi ch'a era usa fa. Pirin al steva sempri in 
speta ch'a saltas four dal jet. La sveglia 'a veva 'zà sunât 
e nissun dai doi al si niciava. Pirin al dicjt da dáighi un tuc 
cul telon ta li’ canòlis po a’ j dis: «No si jevi voi? >. 
E jê: « No incjamò! ». — « Ce astu mal? ». — «No, no, 
j' stai benon! ». — « Ma a' tocja jevâ a daj 'na ciafa a la 
vacja! » — « Poben, jeva tu intant! ». Pirin nol capiva nuia 
ma al fai il sfuarc’ e al salta four. Al taca a vièstisi po a’ j 


dis: « No jèvistu o botonámi la cjamésa? ». = « No! ». = 
« Ti sas chi ài i deic’ massa gros par scju maladès di scju 
batons! ». — « Poben: spiciu! ». 


Pirin, alora, al spalanca i voi spiritát; no la veva mai 
sintuda in vita só a rispúndighi cu' la lenga cussi spiciada 

e a’ j disbròcja 'na ocjada di chès chi ’na volta a’ j bastava 
a fala trimá comi ’na foia di poul ma jé no si scompòn nen- 
cja. Alora, cu' la fota ch'a j buligava tal stomi, a' j dis: 
« Ben, ce, ti ani tignuda cul cjâf a soréli chêi dal ospedâl? ». 
— « No, no benedet; a' mi àn viert i voi, al è ora da finila 
chi jo j' seipi la serva e tu il paron! ». = « Ooh!, èsi chista 
la riceta ch'a ti àn dat i mièdis? » al ciga Pirin cu' la vous 
ràsina e gratadicia. « Jo j' cordevi ch'a ti comedàssin in 
miêi e invessi a' ti an ruvinada. J' ài sempri dit jo chi chéi 
dal ospedál a’ son ducju’ mussafadis, saranèi, nassüs par 
distruzi. J' ai doprát 'na vita a orlevá 'na femina mancupesu 
e lour in quatr-cinc dis a' mi an scjapunit dut il gnó lavòur, 
chéi salabráchs! Oh Signour, Signour in ce mondat chi 
vivin! ». 
ALDO TOMÈ 
(Manià) 

Une fèmine "e dis grazie e Madone e a san Zòrs pal so omp 
cb'al è tornát vif de uere. 
1918 








J 
Al jeve il sorèli a' oris 5,10; al tramonte a li' 19,5. 


Ultin quart di lune il 7; lune gnove il 14; prin quart il 21; lune 
plene il 29. 


н 1 i Fieste dal Lavór - S. Josef Lavoradór 
2 S. Atanasi 
3 S S.Filip e Jacum 
E 4 D V di Pasche 
5 L 5. Leo 
6 M S. Gjudite 
7 M S. Stanislau € 
8 J S. Vitór 
9 V 5. Luminose 
10 $ S. Jop 
Wa 11 D VI di Pasche 
12 L S. Pancrazi 
13 M S. Mafalde 
14 M S. Matie a 
15 J S. Sofie 
16 V S. Ubalt 
17 S S. Pasqual 
m 18 D La Sense 
19 L S. Ivo 
20 M S. Bernardi 
21 M S. Gisele P 
22 y S Rite 
23 V S. Florenz 
24 S М. Ausiliadorie 
va 25 D  Pentecostis 
26 L S. Filip N. 
27 M S. Ustin 
28 М S. Ade 
29 J S. Massimin © 
30 V S. Ferdinant 
31 S S. Canzian 

TAL ORT 


Cui ch'a nol à semenát a avril al pò semeni, in cal di lune, 
codümars, radic, bledis, spinazis; al ravente pomidoros, me- 
lanzänis, pevaröns, sèlino, cauliflörs. 


* * * 


Prima gjueiba di maj, - met i fasoi ch'a 'n ven assai. 
Tal meis de mai - proiöt lègnis e formäi. 


* ck * 


Lis ciampanis di Plasencis 
no si puédin mai cordá, 
lis fantátis di Pozalis 

no si puèdin maridá. 


(Feagne) 


IN CUSINE 


Brit brusdt 
T’une farsorie di fier a’ mètin l'ont. Dopo si met la farine 
di formènt e si brustolis plan, fin ch'a divente rosse; a' si 
met aghe cialde e sal; si messede e si lasse cuei par dis 
minus. 

(Rizete cjolte su a 'Zui) 

TARAMÒT 


Quatri dins fa: mil muars e vincjesièt cumuns 
distruz. E dopo: comissións sore comissións, plans 
regolatórs generai e particulárs, zonis industriáls e 
artigianäls, riòrdinos fondiàriis, borcs rustics, centros 
stórics, zòmis verdis, zönis agriculis, lez Bucalossi, 
espròprios, vincui di ogni gènar e dut par un Friül 
plui biel e ordenät. 


No seso contenz? Ricoréit al T.A.R. (Tribunal 
Aministratif Regionâl) — justizie sigure e subit — 
opur domandait un consèi al Stroligàt. 


Il Stroligát 

NOSSENSA 


Soreli grand di mai ch'al scialda 
la vita da li robis 

la'tòr pai ciamps, la'tòr pal mond 
e a strops sora la ciera dal curtil. 
Ciaviéi zinti di un nini, 

che uchi s'inflamin 

a lamps di oru vif 

e uli par zouc a' si distudin. 
Piedus discols atèns ’cia lour 

tal gran se fâ 

da li manutis pépulis ch'a züin. 
tal polvar tamesát dal timp. 
Lavrús che a stimp a’ giärlin 

di robis grandis, 

musuta santa che la mama 

a cuin tornà a lava. 

Vulus selésc’ ch'ai crodin sérius 
a dutis che busutis e grunús 

di ciera e savalòn, 

che po la nona prin di sena 

cu'la scova 

bruntulant 'a torna sempri 

a vualiva. 


RICCARDO CASTELLANI 


(Ciasarsa) 

CIAPADIS CA E LA 


Zaneto al porcone in tal so ort parcéche tant lavorâ e nie 
cjapá-su. 

Al passe in motorin un zovenot plen di pél su la muse 
e cu la ghitare su la schene: « Parcé séso rabiós? » j dis. 

«Е jè nome grame! >. 


E il ghitarist: « Asfaltäilu! >. 


* * * 


Un cjan al à pize in te schene e si spacote. E il pulz, dut 
inrabiát: 
< No làssin nancje mangjâ une bociade in pas! >. 
* k ж 
Min al cjate so copari ch'j robe panôlis in tal ciamp. 
{| « Orpo, Bepo, 'o resti!... ». 
«E jo... ’o voi ve’, alore! > j dis il copari. 
E xx 
« Parcé scjámpistu? ». 
« Parcé che Gjedeón mi côr daúr par dámi tantis pidädis 
tal daür, al a dit, di fämal vigni ros come une angurie >. 
« Poben, pote, tu ti séntis e dut al è risolt! ». 


* * + 


Nol è ver che i frutáz di vué no tègnin cont. Infatis, par 
fa culumie, cuanch'e van in motorin, 'e cirin di doprá une 
ruèdule sole. 


GUIDO MICHELUTTI 
(Udin) 

BUINIS SPERANZIS 


Senze fâ il non dal pais, 'o riscj il non dal galantom: 
Gjelindo Fadon, classe 1886 (93 agn!). Salât di sclapále cui 
conis, gnarvidure tant che nudrit di madracs. 

Moladis lis brenis de campagne al fi, nol à lassât paraltri 
di lá indenant lui a governá il vignál e a atindilu in dut e 
pardut. Ma il fi j stava daür plui che cu la code dal vôli. 
Une di al lume il vecjo insomp la vigne, dongje la vasche 
dal vidriúl turchin, ch'al sbisiave te tiare, scrofát. Lu lasse 
fâ ma po', bessòl, al va a viodi. Al cjate lè insomp, impasta- 
nade te tiare, une frascjute alte si e nò un par di quartis. 

La volte che si cjatin a séi insieme tal vignal e il fi si 
da da fa, dongje la vasche dal vidriúl, al sint il pari che j 
berle, fasinsi sot a la svelte: < No stà a talpassà daprúf di 
ché vasche! ». 

« Parcè di no? » j domande il fi. 

«Ті ài dite! > al va indenant Gjelindo, classe "86. 

« Ce novitáz sono? Forsit par chel fros ch'o vés impa- 
stanat culi? ». 

« Ce fros, macacát! no viòstu ch'alè un zariesár? >. 

« E fâ ce di un zariesár te vigne? >. 

« Bambin » al sentenzie il vecjo « Quant ch'o ai fat un 
par di filârs cu la bardache su la schene, no varào dirit di 
polsà un fregul te ombrene, che culi no 'nd' é piz! >. 


ALBERTO PICOTTI 
(Udin) 

DO JOE 


Te as dói óe fèrmus, 

pontás come gusiélis 
ta chel mostás 

gualif 

de veciu fuart. 

E ió 

davant de te 

sói cu li' mans leàdis 

e un grop de peràulis 
ta la gola. 


ROSANNA PARONI BERTOJA 
(Montreal) 


55 





BOLETIN METEREOLOGIC DI FAMÈE 


Fèmine nuvolose o tant nuvolose parvie che |’ 
omp no j da bèz; si varán cussi precipitaziòns inter- 
mitentis variis a caratar nervòs. Pazienze dal omp in 
rapide, fuarte diminuziòn. Fie in gradual ; aument, pur 
cun la cure dimagrant. Fi, di qualchi més, prevalen- 
tement umit. Nonos in moviment; in mancjanze di 
stabilitat local: siums agitáz e vée. Tal lièt, pardut, 
‘ne maravèe, Te gnòt scure, tes monz e te planure: 
ploe. Par P indoman: svèe matutine e rabie, mi 
somèe!... 


KEE 

Doi cjaradórs `e ringrázin la Madone e sant'Antoni par véu 
salvás da un tal che ju à agredis. 
Cjargne - sec. XVIII 





Al jeve il sorèli a' oris 4,40; al tramonte a lis 19,40. 


Ultin quart di lune il 6; lune gnove al 12; prin quart il 20; lune 
plene il 28. 


xx 1 р SS. Trinität 
2 L S. Marcelin 
3 M S. Clotilde 
4 M S. Quarin 
5 J 5. Bonifazi 
6 V В. Bertrand Patriarcje di Aquilee Є 
7 S S. Jeremie 
M 8 D Corpus Domini 
9 L SS. Prin e Felizian 
10 M S. Margarite 
11 M 5S. Barnabe A. 
12 J 5. Onofri a 
13 V S. Antoni di Padue 
14 S 5. Eliseu 
+ 15 D SS. Vit, Modest e Cressenzie 
16 L S. Aurelian 
17. M S. Ranieri 
18 M S. Marine 
19 J SS. Gjervás e Protäs 
20 V 5. Gjeme B 
21 S S. Luis Gonzaghe 
+ 22 D S. Nicete vescul di Aquilee 
23 L S. Galian 
24 M S. Zuan Batiste 
25 M S. Massimin 
26 J S. Dolfo 
27 V S. Ciril A. 
28 S $. Seren ©) 
29 D SS. Pieri е Pauli 
30 L S. Lucine 

TAL ORT 

Raventá verzùi, vèrzis e latuje, rati e puàrs; si lein ai raclis 
fasùi e pomodòros; si dimin codümars, melóns, pomodóros; 
si gjave l'ai. 


* + * 


Il timp ch'al cor a san Zuan - al cor dut Van. 


IN CUSINE 


Muset da la lenga e bledis 

Si met a boli ta la pignata, in aga frèida, il muset da la 
lenga cu li’ blèdis. Quan’ ch'al è cuet si tira in banda il 
muset, che si mangia cu la polenta, e tal brout si mètin i 
risi e si fa la mignestra. 


(Rizete cjolte su a Därzin) 


Fasùi rus 
Si fan cuei i fasüi ta l’aghe; si tazze fine fine sivöle e savörs 
e si met tal uèli; dopo si met dut tal bròt. 


(Rizete cjolte su a Palazziil) 

SI FAS PAR DI 


« Disinle sclete (al dis un nestri ami): o la pas 
cui armamenz, o la pûs dal Pape cu la benediziòn >. 


Diu nus salvi di un'atre uere! Ma cemút la metino 
cu la pas di Khomeini, cu la pas des ditaturis (rossis 
0 neris)? 


In Friül si proteste par un poligono di tirs. Juste, 
sacrosante! Ma no sarajal di manda un bilietin a Mo- 
scie par preäju di sierá ancje lôr i poligonos? 


In cambio j darin la benediziòn! 


Il Stroligàt 

JUGN 


Torne dal cjamp il contadin 
strac muart di vé sgobát; 

cence fotis e cence murbin 
e nancje timp di trai il flat. 


3i pò ben crodi, 'e je la stagjon: 
riscjelä fen, seselâ forment, 

1 è indafarát, ’l è un lavoròn, 
simpri di presse, mai fêr un moment. 


La int 'e dis: Tant lavorá? 
puar basoál 'lètimp piardüt, 
miór lá al bàin, miór lá a balá 
che, dopo muarz, L è finit dut! 
Ма di unviár co il cjast `l è plen 
e in cantine cicin e vin, 

vidiei te stale e in sotèt il fen, 
duc’ olaressin fâ il contadin. 


VICO BRESSAN 
(Ròncis di Monfalcon) 


60 








VIGJ, IL UARDIAN 


Forsit mai il Comun di *** al tirá-sot, fin a chei timps, 
tanc’ bèz in multis come quant ch’ al jere uardian Vier, 
No che lui lu fasés par rife, ma al ritignive di no podè 
mancjá al so dové, fasint in cheste maniere ancje l'interés 
dal Comun. 

< Chest, po, al á bisugne di tira bèz cun tantis robis ch’ 
al 4 di proviodi: stradis, veterinari, comari, miedi, scrivanz 
dal Municipi... No j végnin migo jà pai cops i clanfars 
nancje a lui! » al pensave Vigj. 

Cussi, s'al viodeve une femine passonâ cu lis pioris te 
Comugne o un omp a seâ erbe sun tun ôr di strade, nol 
lassave passâ slisse. Dal rest, lu savèvin pür che i ceis de 
strade, lis gjavis a' son dal Comun! 

« Esal vuestri il rival? ». 

« Oh, nome une grampe, Vigj! Tant di dai ai cunins! >. 

« Parcè no váiso, alore, a bati l'aste al Comun parceche 
al sedi vuestri par dut l'an? ». 

Al tirave fòr il bloc-notes e la matite copiative. E li, 
dal moment, tignint il notes su la siele de biciclete, tocjant 
ogni tant cul lapis la ponte de lenghe, al segnave adasi adasi 
cun tune scriture a vongulis date, non, cognon, e localitát. 
La scuse dal so lá aplanc 'e jere par vie de pusizion, ma in 
realtát cun doi agn di scuele no si podeve pratindi di cori. 
E po, al leve ben cussi: bisugnave dáj pés al fat! 

Nol coventave mai domandi lis gjeneralitáz parceche Vigj 
cun tanc’ agn ch’ al bateve la taviele e i pais dal Comun, 

fasint ancje il cursòr, al cognosseve i nons di duc, ogni stra- 
dele, ogni rival, ogni cunete e parfin cui ch'a jerin i parons 
dai cjamps! 'O sfidi jo: quant che il perit al leve a cjapá 
qualchi misure, il vuardian nol podeve mancjâ! 

E come ch' al veve a cür la robe dal Comun, al veve a 
cir ancje la robe di ognun. « I cjamps — al usave di — 
duc’ a’ fásin fature a arâju, a coltáju, a semenáju. E alore... 
a ognun il so! E se qualchidun al à proprit necessitát di 
erbe, di patatis, di blave o ce sao jo, ch' al vadi a domandá 
о a fà voris par cui ch’ a 'nd'a o ch’ al paj! >. 

Al someave fazzil fále francje con lui parceche si lu indi- 
vinave di lontan: la barete cul frontin ben cjalcjade sul cjaf, 
un biel par di moschetis, une gjachete nere cun tune sfilzie 
di batons, un par di bragons a la cavalerizze, gambái e scar- 
pons neris e, d'unviár, une grande manteline nere intorsi. 
Al vignive indenant cu la biciclete nere saltuzzant pai clas 
e pes pozzalis su lis rauedulis di gome dure e travanant cui 
vôi di falcuz cisis, cjarandis, sterpis, plantis di viz. 

Ancje se no ju cjatave « in cove », come ch' al diseve 
lui, al jere bon di brincáju distés. S’ al viodeve, metín, 
vigni-für un di une bande lá ch’ a no jerin i siei cjamps, lu 
frontave cun tante puligane che lu faseve cola. 

< Sicheduncje, vué 'o seis lat a vore tal cjamp di ...? > 
opür: « Cun cui si seiso metút adun par lavorá? >. 

Il Comun al veve sielt ben! Co al jere stát libar il puest 
di « guardia campestre », j al vevin parferit subit a lui. 
E lui lu cjapá. Sui verbâi al fo scrit che al vignive metút in 
plante stabile par vie dai meriz di uere, ma il segretari al 
saveve ch' al jere un omp di fiduzie. « L'omp just al puest 
just! > al veve sentenziát. 

Al saveve che Vigj nol podeve sopuartâ che un forest al 
las a paronâ in cjase di chei altris. In efiez Vigj, che ogni 
tant al deve une olmade ai gjornái, nol podeve dasi pas a 
save, par esempli che l'Austrie 'e comandas ancje indulá che 
veve di comanda l'Italie: Trent e Triest a’ jerin talianis! 
« E po Gurizze, Cormons, Gardis-cje no sono furlanis stant 
ch’ a si cjátin subit di là dal Judri! > al zontave. 

Par chel, quant ch’ e sclopá la uere, cun dut ch'al ves dis 
fis e un so frut al fos za stat riclamát, al domandä di lá-sot, 
volontari. 

Lu mandárin prin a fa l'osservatòr sul cjampanil de pléf 
di Feagne parch' al riferissi al comant, ch’ al jere proprit 
tal país, su l’ativität ch'e s'indivinave cui fums e cui colps 
su Cjars e, daspó che il front al fo rot a Cjaurêt, sul Montel, 
là che une dí al viodé di lontan sbrindinâsi l'avion di chel 
« babio » di Francesco Baracca. 

E quant ch' al savè che so fí al jere muart tune trincee 
e che i siei a' jerin restâz sot dai Mucs, j vigní ancjemò plui 
voe di parâju für, seben che cun dut chel ch' al veve sintüt 
e provât si sintís scunít. 

«In duc' í câs — al murmujave fra di sè, pensant ai 
faz de vite, ancje co al passave tal cidinòr de taviele — alè 
necessari ubidi 'es autoritáz, rispietális, send ce disio no vi- 
gnaressial fòr! ». E disint un tant al rivave cul pensir ancje 
a sè, cumò ch' al jere un « pubblico ufficiale ». 

Cussi Vigj, par stá in linie cun ce ch' al pensave, nol 
podè lassá passá tanche un scherz il fat di vé cjatade, une 
sere, la sò biciclete < macolade > intant ch’ al jere lát ta 
l'ostarie a bevi un tai di vin. Qualchidun (sigür un par spiti- 
cási di jéssi stát brincát di lui!), paransi tal scúr, j veve 

puartade vie la lûs e j veve savoltáde la siele. E alore al 
presentá la denunzie ai carabinirs. 

No lu faseve pe lús o pe siele, ma par la mancjanze di 
rispiet a lui, al vuardian! E lu scrivè sul verbal: « Al soto- 
scrito guardiano campestre hano robato il lampione dela bici- 
cleta e hano scrovesciato la sela ». In Municipi j vevin mu- 
tivât che si podeve scrivi « rovesciato », ma lui nol veve 
volüt gambia la peraule: no si tratave di siele metude de- 
nant-daür, ma disvidade e alzade cu la ponte in sù! 

Nol rivi mai a scuvierzi cui ch’ al fos stat. J resté a 
dilunc un grop sul stomi. 

La pará-já nome quant che chei dal Comun j consegna- 
rin une medae pes sòs benemerenzis di uardian, co al lé 
in pension. 


LUZIO DI CJANDIT 
(Udin) 

La Madone 'e salve lis filandèris dal tet ch'al sdramasse. 
1926 - Clauiano - Madone des Gráziis - Udin 











Luj 


Al jeve il sorèli a' oris 4,35; al tramonte a lis 19,45. 
Ultin quart di lune il 5; lune gnove il 12; prin quart il 20; lune 
plene il 27. 


1 M 5. Ester 

2 M S. Otorino 

3 J S. Tomás Ap. 

4 V $. Ulderi 

5 $ S. Filomene E 
E 6 D S. Marie Goretti 

7 L 5. Claudio 

8 M S. Procopi 

9 M S. Veroniche 

10 J 5. Rufine 

11 V S. Benedet 

12 S SS. Ermacul Vesc. e Fortunat e 
xe 13 D 5. Indri 

14 L S. Roland 

15 M 5. Bonaventure 

16 M Madone del Carmine 

17 J S. Marine 

18 V S. Fedri 

19 S S. Tecle 
# 20 D 5. Aurelio > 

21 L S. Denél prof. 

22 M S. Marie Madalene 

23 M S. Brigide 

24 J S. Cristine 

25 V 5. Jacum Ap. 

26 S S. Ane - S. Joachin 
xa 27 D s. Celestin ® 

28 L S. Celso 

29 M 5. Marte v. d 

30 M S. Abel 

31 J S. Ignazi di Loyole 

TAL ORT 


Giavá patátis e cèvis; raventá sèlino e puár; in lune gnove 
semenä spinäzis, caròtis, rucole, indivie, blèdis, ras. 


* * * 


Sante Marie Madalene, - ogni rdf si semène. 
Sorèli leon, - come ch'al ciate al lasse. 


* * * 


In Pofavri a’ son ché bielis, 
in Frisanc 'a è la flour, 
a Ciasasola a ’nd’é una sola: 


nancja ché nissun la voul! 
(Frisanc) 


* * * 


IN CUSINE 


Boreto graisàn 

Se mete in tel lavèso (padièle) ogio e tre, quatro spighi de 
agio mastrussao (co '| deventa scuro se lo cava) e co Горіо 
xe bolente se buta drento el pesse (le qualità a seconda de 
la stagion) ben fresco co’ sal e mundi (tant) pèvere. Se lo 
còvola ben e quando che el pesse xe rosolào se mete asèo. 
Se coverze co l’acqua e se lassa a bugi fin che l’acqua no 
se consumagia. 

Se lo magna caldo co polenta bianca cota sul cugiàron (cial- 
dèrie). 





(Rizete cjolte su a Grau) 

GNUF LENGAZ FURLAN 


I furlanisc’, chei ch'e pitürin lis tabèlis stradáls, 
chei ch'e scrivin ta’ sfuèis e sfuejuz, chei ch'e publi- 
chin libruz pes scuèlis, 'e tirin für peräulis furlänis 
cjatòdis cui sa dula (qualchi volte lis inventin) cussi 
la lór lenghe furlane (dato po che a cjase lór no cjaca- 
rin mai il furlàn) 'e devente un misto di talianisins 
e di peräulis che nissun capis. No stin a fevelá po 
des grafiis! 


Cheste 'e je la vere strade par un Friál nazion 
indipendent. 


Il Stroligòt al à un dubi: il cognon Lepre deven- 
tarajal Gnéur? 


Il Stroligat 

« CONGRESSISC’ A COIRE > 


(ispirade da Kuro Mani) 


Mani - scritôr - 

(di lenghe sguissare-ladine) 

ami di Meni, Lelo e ancje di Dino, 

nus compagnave atôr, une matine 

prin dal Congrés di Coire, in Engiandine. 

E al berghelave, in plen, te strade strete, 

(cui sa parce?...) cu 'n omp che si rispiete, 

no si dis cui, ma 'o pensi a s'induvine 

seriôs come ch' al è: anime inquiete! 

No dis di plui, ma 'o sai ch' al stave in spiete, 

fér, impalât, devant une vetrine 

viere di sécui, antighe: une ruvine! 

'Ne ruvine par duc'! Aguai se chel la impète, 

che un Congrés 'l' è un Congrés! 

Disinle sclete: 'me pôre maladète!... 

Ma alore Dino, clâr, cun sô vôs nete, 

par rompi il « cul-di-sac » di chê cunvigne, 

al sberle fuart, a Meni, a la sô drete: 

« Meni, al è Mani... Viòt ce ch' al cumbine!... 

Ma cui lu scolte?... Dio ce disdete! 

E alore plui fuart, da rompi ogni sachete: 

« Meni, al è Mani! Al è Mani, Meni, ch'al mene duc' 
[te cantine!... 


Жтт 

MARAVEIS 


Dopo cene, par bati la more o zujâ di cjartis, i amis 
dal borc si cjatavin lè di Gusto dal Min. Tor nüf al jentrave 
Pieri Norât: ordenât un miez di neri, si meteve a cjala la 
partide di briscule. Nol rivave a stá daür a plui di doi 
« ragjos » parceche biel planchin, tal clip da l' ambient, j 
colave il barbin sul stomi e in pòs minuz al tacave a... seâ 
breòns. Ogni volte la stesse musiche! 

Une sere, par cjolilu vie, í quatri de briscule ’e zafärin 
une grampe di tajadei "te cusine di Gusto e, dopo veju 
bagnas cul vin, ju pojárin sul stomi di Pieri. 

Pò, dismòt cun-t-une pocade, duc' intòr a vosá: 

« Cjale li. Ce lavòrs. Sporcacjon di un om. Vergògniti! 
Vigni a fâ chel purcitament ancje te ostarie ». 

E lui, dut sbarlufit e incocalit: 

< 'Cranon. Ma quant? Cemüt isal pussibil? A l'è plui di 
une setemane, par vie di un ris'cjalt di budiei, ch'o mang} 
dome uardi e blede ». 


MANLIO MICHELUTTI 
(Udin) 

IL GUE 


Cu la cjame su la schene 

al va `Ï gue tûr i país: 

al si ferme a justá ombrenis, 
uzzä fuarpis, mèti vis. 


Al sisteme la sô muele 
su la plazze, sot il tor; 
la canae "e stà a cjalálu 
curtosant intôt - intôr. 


E doman cu la sô muele 
[ui al tornarà a zirá 

da un pais a di chel âtri 
âtris fuàrpis par uzzá. 


MJRIA FRANZ 
(Magnàn) 

DEFINIZIONS CURIOSIS 


Turist: un vagabònt cun bêz. 

Vagabònt: un turist senze bèz. 

Bèz: monéde da spindi o di mangjâ (ancje senze 
dinc”). 

Dinc’: P aparat che | mastèe par ingrassä il dentist. 
Dentist: Г omp ch’ al mangje cui dinc’ dai altris. 


CERCLI 


Asèt: vin, lat in pension. 
Pension: "ne realtàt che riuárde simpri i altris. 
I altris: duc’, manco nò. 
Nò: puárs Crisc’ ch’ e spiètin di lá in pension. 


eki 

STORIUTA PAR BEN DIGERÎ 


Un ebreo al si presente al Signôr e j domande: 

- Ce isal, Signôr, par vô un miliòn di àins? = 

— Un minit. — rispuindé il Signôr — Apene un mi- 
nút! = 

— E un milion di monèdis di àur? — 

E il Signòt: — Apene un carantán! — 

— Po ben, Signòr, déimi, par plasé, un carantán! 

— Spiete, benedét, un minút!... — 


GUIDO DI RONCIS 


(Ròncis di Latisane) 

II cont Pieri Modena e atris di lór 'e son salvás de Madone 
tune burascje di mar. 
1795 - Madone des Gràziis - Udin 











Avost 


Al jeve il sorèli a’ oris 5,4; al tramonte a lis 19,30. 
Ultin quart di lune il 3; lune gnove il 10; prin quart il 18; lune 


plene il 26. 

TAL ORT | 


Raventá il fenòli; in cressi di lune semená caròtis, ras, puär, 
spinázis, salate, uainis. 


San Lorenzo de caldura, - tant cialt e puoc al dura. 
Se fra li’ dé’ Madonis al ven sit, - al puarte vie dut. 


Ce ch'al tone a la marine! 
A Bertiál no àn farine, 
chei di Virco no àn sal, 
chei di Flambri van di mil. 
(Morteán) 


IN CUSINE 


Bacalá e patátis 

Si lèssin 500 grams di bacalá e 1 chilo di patätis. Il bacala, 
netát di spinis, al va tazzát fin fin e mitút insieme a lis 
patatis schizzadis cun póc lat, ueli, sal, pèvar, scusse di limon 
gratàde, savórs pestáz, dôs tre sedóns di farine e doi ús. 
Si scialde un póc di ueli te fersórie e si cuei, come une 
torte, fin ch'e è culuride da dutis dós lis bandis. 


(Rizete cjolte su a Udin) 

CUI COMANDIAL? 


Il guviár al demande es regions, lis regions `e 
demandin es provincis, lis provincis `e demändin ai 
cumüns, i cumüns 'e demandin es comissiòns, lis 
comissiòns "e demandin ai sindacás, i sindacas `e 
demòndin ai partis, i partis `e demändin al Stroligat 
e jo ce ào di fâ? No isal miôr che ’o cambi mistir? 
Ce disèso vô? Che ’o dedi lis dimissions o che mi 
iscrivi `e mafie? 


Il Stroligät 

PECJAT MORTAL 


« Vét a mens di no bastardi 
la nestra gjernassia sparagnina, 
senò 0 vegnarai a tiráus pei pis >. 
Par Ustina cjargnela 

'lè vanzéli sacrosant 

li’ ultimis peraulis del pari. 
Par un fi cu l'influensa 

no coventin potóries di miedi, 
una smondeada dentrivia 

je la man di Diu. 

Ma, né cu la cita de mil 

né cu li’ bruscjs, 

lu divulz a ubidi. 

Puera diaula 

e je su li’ bóris: 

l'omp lontan a quistá 

e je cumo di stronfá 

chei santesins cussi sudás? 

E fas in cussiensia 

clucant jit jè 

ché onza di ueli di riz. 

'L è pecjät mortal strassálu. 


GIOVANNI MARIA BASSO 
(Orsàrie) 

CONGRESSISC’ IN SGUISSARE 





'E jere une biele comitive: zovine, liegre e vivarose. 
Dome l'autist al veve 'ne neveade de sperienze ch' a contra- 
stave un tic cul spirt gjeneral de rapresentanze furlane plui 
vere. 'Ne cjavelade blancje, a ciüf, ch’ e dave tono a l' omp 
ingrimpat cun judizi te manubri de coriere. 

Dopo al vignive « Gigi », un « grisòn » di Davian ch' al 
feve clape daúr, simpri par vie de cjavelade grise, cun Meni 
e Dino, mentri Lelo, denant, — a ciceronie-vie — al imper- 
lave cun bielis peraulis l' itinerari sguissar, maestòs te vôs 
e tai уйі di duc’. Si lave a Trun... 

« Ma a part chest patrimoni — al tonave Lelo — de 
Sguissare si racomande soredut "l'economie", une economie 
fuarte che si conte e si complete tai quatri cjantons: al fran- 
ces, al todèsc, al talian e chel dai grisòns >. Al polsa un 
moment par tira il flat e alore Dino — simpri lui — al 
disé: « Cjanton, se tu vens ca daür ’o sarin plui fuarz ancje 
nò! Pense: cun te, jo, Meni e Gigi, si farès il "Cjanton dai 
grisons”” tun moment, ca, te coriere. Ce ústu di plui?... >. 


HER 

PUBLICITAT DI UNE VOLTE 


Costantin Mariot 


Al vent scarpis finis - Furnimènz di ciavai - Scóriis - 
bruschins e altris articui. 


Zuan Valentin 
Modis - Merceriis - Cialzis - Guanz - Blanciarie par 
siòrs - Ric assortiment di ciapiei di siore. 


* Ж * 


Pieri Salèt 


Ciamèsis - Golèz - Damàns - Mais - Cialzis - Guanz - 
Pelìzzis confezionàdis o in nature (naturalmentri la 
bestie 'e no è comprendude tal prèsit). 

CAMBIAMÈNZ 


Une volte a la massarie si davin mil francs al mês. 
E la massarie 'ё rompeve un grum di plaz, tazzis, scu- 
gjelis. Cumo la colaboratrice familiár a 'm' romp di 
plui e par chest bisugne pajâle dusinte voltis tant. 
E parsore vie covente ancjmò di sigurále, no pai plaz 
ch’ e romp, ma parcé ch’ e vebi une pensionute par 
quant ch” e no podarà plui ròmpindi. 

MAI STAT A GRAU! 


Perin, sglonf di sintilu profetâ, posto che nol veve vio- 
dat il mar, al dezidè di lâ cun Meni Lodar «a luma la 
grande aghe! >. Rivät daprúf la « dighe > al restà cence flat. 

Meni al disè: « Cjale ce tante aghe! ». 

« Nuje = al rispundè Perin — a pensâ che tu rivis a 
viodi dome ché parsore! ». 


MANLIO MICHELUTTI 
(Udin) 

Un cjaradór, colat sot un cjar di botis, al ringrazie la Madone 
di vélu salvát. 
1851 - Madone des Graziis - Udin 











Setembar 


Al jeve il sorèli a' oris 5,40; al tramonte a lis 18,45. 
Ultin quart di lune U 1; lune gnove il 9; prin quart il 17; lune 
plene il 24. 


1 L S. Egjdio E 
2 M S. Tonin 
3 M S. Gregori il Grant 
4 J S. Rosalie 
5 V S. Romol 
6 S 5. Berto 
+ 7 D 5. Anastás di Aquilee - S. Regine 
8 L Nativitât di M.V. 
9 M Gorgon @ 
10 М S. Salvio 
11 J 5. Jazzint 
12 V Non di Marie 
13 S SS. 7 Durmienz 
- 14 D Esaltazion de S. Crós 
15 L B.V. Marie Dolorade 
16 M S. Cornelio 
17 М 5. Robert Bellarmin > 
18 J S. Sofie 
19 V $. Genár 
20 S 5. Fauste 
xa 21 D 5. Mateo 
22 L S. Maurizi 
23 M S. Lino 
24 M S. Pacific 6 
25 J S. Aurelie 
26 V S. Ciprian 
27 S 5. Remo 
xx 28 D 5. Venceslao 
29 L 5. Michel 
30 M S. Jaroni 

TAL ORT 


Semená radric, indivie, cevöle, ardielüt; raventâ bròcui, vèr- 
zis, cauliflòrs. 


Lune setembrine, - siet lunis 'a induvine. 
San Micjeil, - la paussa ’a ë gjuda in ceil. 


IN CUSINE 

Formádi dal lüc 

Si passin li’ sficjs di stipi (formadi magri di cjase) in ûf e 
pan gratát, si frizin in farsórie e dopo parsore si met un 
frègul di nàcjes. 


(Rizete cjolte su a Vilesantine) 


Polenta cuincjada 
Si taa la polenta apena fata a tocúz picjui e si cuincja cun 
butiro, zúcar e canèla o cun butiro e formádi vècju gratát. 
Si messeda e si mangia cjalda. 

(Rizete cjolte su a Vit) 

LA « PIZZE » NAPOLETANE 


J 


Frutàz par Udin in libare usside, in borghés, e 
inòndin lis tratoriis. Si svuèdin lis casèrmis. Si séntin 
'tór dai taulins a mangiä la < pizze >. Sono mo’ duc’ 
in Friál? 

Contenz i ustirs dal « cür di Udin », contènz 1 
farmacisc’ ch'e vèndin siringbis, contente la Patrie 
ben difindude (no si sa mai)! 

Lór ’te « pizze » 'e sintin il « cür di Napoli >. 

Sperin che in Friül 'e vegni ancje la Fiat a plantá 
un stabiliment par daj lavór ... ai furlans. 


Il Stroligat 

A MARIE MADALENE 


Ancje uè si è fat tart 

senze che il prinzip turchin 

al vedi tucade la tò puarte in sfese... 
Suje tai vôi lis lagrimis di sal 

e polse un pöc l’anime tô inzulide. 
Nol zove vai il timp 

pal so cori di presse, 

o la lune invidia 

pal so restâ compagne, 

o oded il spieli 

che ti torne lis rùis 

e l'arint sui cjavéi. 

Spalancbe i vói di sede 

e prova a lassá in bande 

i siums da la tò voe 

ch'a réstin bufulis 

di savon lusint 

dome fin che no töcjn la realtát. 
Agbe fraidide no stude la tó sét, 
Marie Madalene, tu ti jemplis di frét 
a rumiá ombris slambradis di dolór. 


Jessi nassúz 'e jè "ne colpe viére, 
e no si sa se murint la vin pajade, 

ma vivi di bessói nol è destin: 
lu vuèlin chei ch'a van in corse mate 
cul cjaf voltát al lusum dal passât. 


Si sa. Plui nol pò sfros di fen 
mudási in jarbe verde, 

ma dome sfros di fen 

mastidt cul pantan 

al pò fasi mit di zisile di marz. 
Ogni stagjon 'e à il so biel... 


MARIO DE APOLLONIA 
(Romans di Vár) 

TIMP DI ELEZIONS 


Denant ai proverbios, si sa, ancje la filosofie plui rigo- 
rose si lasse tentá da un « tránseat > ocasional, ch” al dá 
mért al filosofo e al galantomp, massime se i doi si tirin 
di bande e, par buinegrazie o par rasonament, ’e lassin piardi 


senze insisti. 


Dome la lez 'e je « dura lex »! E no perdone... E no 
condone... E ti sbandone. Parceche la lez 'e à memorie e mai 
'e dismentèe... Si a un biel di: « Pan e gaban » opur: « Chel 
che no si fas ué, si fas doman >. Mai fidasi! Aguai! (< Fidá- 
si al è ben, ma miór no fidasi >). Aguai a cui ch’ al cét! 
E no val ris'cjá!... Miór cjapale largje, a timp e cun pruden- 
ze: « Fiditi tu che mi fidarai ancje jo »: regule sante! E si 
dis ben: « Par tuart o par rasòn, al é simpri mal la in 


preson ». 


Scombatút di una bande e di ché altre, Tite cumò al 
veve di decidi. Al jere timp di elezions e dopo il comizi, ancje 
lui, al si veve lassât tentâ da un « transeat » ocasional te 
osterie di Cele. < Di Carneval ogni scherz al val >. Cussi, 
tra un got e Г altri, il discórs dal Onorevul al jere restät 


di für la puarte par fâ strade d'implèn a filosofie furlane 

dal vin e ai proverbios dai amis. E... « Chi la dura la vince ». 
Dopo miezegnot Tite al veve ancjemò di rivá a cjase. Ma a 
nol disperave. « Chi va piano, va sano e va... lontano » — 
al se diseva. — Sigur: lontano... Ma parcé « lontano? »... 
Nol ocôr lâ tant « lontano ». Te gnot scure za al viodeve 
il mur, la ease e intant, la man te sachete, je strenzeve la 
claf. Pas cun pàs, senze premure al pensave propit di rivä: 
il codolát, il mur — dut cuiért di manifesc' — la cjase, 
ancje dute colorade: ce legrie! Ma nol cjatave la puarte... 
< Man, man muarte. ... Eh, no! — '] se disé — Vive, vive!... 
No val la filastroche. Se mai 'e val la cioche! >. Cjatáde la 
rime, riduzzant, al si veve concentrát di gnúf: la cjase, il 
mur: i manifesc’. A ’n’ tire vie un, ancjemò fresc di cole, 
come par cas: DC. Dopo — simpri come par cas — a 'n' 
tire vie un altri: PC. E al bat al mur, cu lis mans, plui fuart: 
« Ca 'e je la mé cjase!... ». Al grate, al sgarfe e al tire e jù 
un P.S.I. e dopo un altri e un altri ancjemò. Al tire, al sbrèe 
e al sbridine e jü un de Diéstre Nazional e chel dei Radicai 
e po chei dei Monarchichs. Inrabiát di no di, al sta par 
tirá-vie chel del M.S.I. cuant che "ne vôs amighe j domande: 
« Scuse, Tite, ma de cual partit mai séstu?... ». « Oh, = al 
disé alore Tite — partit ’o soi partit! Sigir, ’o soi stat al 


comizi e сито torni. 'O torni a cjase... o pensavi di torná 

a cjase. Ma cun duc’ "sti manifesc’ no cjati plui la puarte. 
'O sai, le an cuviarte >. 

Di colp al si revolte, le clâf in man, al cil, a la gnot scure 
e po al sentenzie: « Oh, sastu Toni ce che ti dis: no plui 


Democrazie, in 'stu païs, ma sporcerle di ciarte... Tu mi 
capis!... >. 


XXX 

Pieris si sdrumin dal cjär sui frus, sot i vôi di chei ch'e 
fasin-su un mir. 
1858 - Riviere di Artigne 











Otubar 


Al jeve il sorèlt a oris 6,5; al tramonte a lis 17,50. 
Ultin quart di lune l' 1; lune gnove il 9; prin quart il 17; lune plene 
il 23; ultin quart il 30. 


1 M S. Taresie di Jesu Bambin E 
2 J SS. Agnui Custodis 
3 У S. Gerart 
4 S S. Francesc di Assisi 
ra 5 D 5. Placit 
6 L 5. Bruno 
7 M B. V. dal Rosari 
8 M S. Benedete 
9 J S. Abram a 
10 V 5. Casimir 
11 5 $. Firmin 
ya 12 D $S. Serafin 
13 L 5. Eduart 
14 M S. Calist 
15 M S. Taresie di Avile 
16 J S. Gjerart Majella 
17 V $. Ignazi di Antiochie > 
18 S S. Luche 
¥ 19 D S. Pieri di Alcantare 
20 L 5. Massimo 
21 M 5. Ursule 
22 M 5. Eraclio 
23 J S. Manlio @ 
24 V S.Enzo 
25 S 5. Crispin 
¥ 26 D 5 Evarist 
27 L 5. Sabine 
28 M S. Simon - S. Gjude 
29 M 5. Elio 
30 J В. Benvignude Boiane di Cividat E 
31 V 5. Volfanc 

TAL ORT 


Traplantá: salvie, mente, melisse. Semena: cevòle, ras. 
+ # + 


Sut o bagnät, - par san Luche bisugne che al sei semenát. 
A san Simon, - si giave il raf e il ravizzon. 


тт * 


IN CUSINE 


Lièure (o ciamòd) 


A’ se taia a tochi? al lièure (o al сіатод), i se lava e i se met 
ta 'na terina, in composta, cun ài, savia e, se se vol, un pocia 
de canèla e caròfoi, par giavâi al salvare. Daspua a' se met 
aga e asèi o vin. Du' quant la sera par l'indoman. 
Doe, tre ore prima de mangiâ a' se giava e a' se sugia la 
ciârn ta 'na canevàda, begn e puli, a' se met ta 'na tecia 
vuole e butiro, un fia da deola e una ponta de ai che daspua 
a’ se giava, e a’ se rosoléa la ciárn. Quan’ ch'a l'è been roso- 
lada a' se met un got de vin, bianc o negre, da lassâlo consu- 
ma. Alora a’ se donta l'aga, un fia a la volta, par no cudilo 
les. In ultema, se te vuol sguadá matant, te lo lassa cul tocio 
de prima, o se no te donta un got de vin bianc. Par chi ch'a 
j pias, a seconda del bocato, a' se può fié chesta salsa: pestá 
al figià cun ai, savia, pressèmol, una presina de Bücher, limon 
e un guciarin de asèi. Rosolá e daspua mete un fiá de vin da 
fié vaporá. La se met parsora al liéure (o al ciamòd) un 
fia prima de servilo. 

(Rizete cjolte su a Claut) 

CONTADINS 


Cumò ju clàmin < coltivatòrs direz» dula che 
« direz » al vorès di che còltin, che arin e che regòlin 
lôr la tiare par vivi. Ma il biel al è che quasi duc’ i 
« coltivatòrs dirèz » 'e fòsin coltâ e arâ la tiare dai 
« imprenditòrs agricui >, ma ancje chei 'e son colti- 
vatórs direz. Risultat? Blave, nome blave, simpri 
blave! 


Ma in Italie no si mangje polente, si mangje pan 
e il pan al ven da l'estero. 


Il Stroligàt al è patriòtic e... al mangje polente. 
Il Stroligät 

«GELMI» 


A Voleson « Gelmi » duc' lu cognossevin: un matarán. 
Si podeviál pensá un Carnevál senze di lui, in mascare? 
O un prin di Coresime, cu le renghe sul cjapièl e "ne code 
sbrendolade di für dai bleòns, in zir pai païs: a San Lurinz, 
Darzin, San Martin, Ciasteòns e Sòpule, infin a Pordenon? 
O la Domenie Ulive, cun fassinis d'ulif, dal sigúr benedet 
par ché so gran passion dai béz? E po' di Pasche, cui ús 
coloris cui fonz dal café e cul vért di urtie, bulide tal sgia- 
vin? E di Nadal? E il Prin da l' an? Simpri il prin a fâ i 
augurios di pas e di bondanze: < Bun di, bon an, dáimi "ne 
buine man!... ». Squasi a di, senze dilu: « Iudâimi! E che il 
Signór us dedi dal ben par chest an el an cu ven!... >. 


Ma ancje la sere dai Muarz, co si tratave di suna li’ ciampa- 
nis... pai vis, che po a' puartavin di chel bon di bevi e di 
puartá a cjase, s'a 'n' vanzave. Paraltri, duc a' savevin ch' al 
si dave di fa lant a vêre, co | podeve, da cui ch'a lu clamave: 
dai Pagnucs o dai Gri, dai Peràz o i Bertoja di San Lurinz. 
` Ma Gelmi no `l veve simpri di bisugne parceche al si inze- 
gnave ancje di fachin, in stazion. « Facchino, signore! — al 
sberlave; e sotvòs, dut jentri: di man e di für! — Signore, 
facchino!... Facchino!... >. Le vôs, clare, si taséve tal plazzál 
dome quant che il treno j veye depositát almanco quatri va- 
lis, da partâ dongje, in presse. Cussi a Voleson, a Pordenon 
(par qualchi timp) e a Udin. Cu le < mance > al lave a gusta 
e al pajave. Ma co no `Ï veve bèz, né altre sostanze, al man- 
giave a puf. Dopo, magari, al saldave, se al podeve, cuant 

ch’ al tornave. A Pordenon là di < Corán > no ’1 jere plui 
tornát. Il puf, come un claut te memorie smamide, al si jere 
intorteát. Ma Gelmi no `l si visave. Cussi a Udin, te tratorie 
< Al Cjavedal >, il cont | aumentave. Un puf di trente mil, 
al si diseve Gelmi, no `Ï è po tant. Si mangje e po si páje. 
Tant il camerir lu cognosseve. L' ultime volte, però, lu veve 
visát: il paron di gnove gestion no `l feve credit. Si scugni- 
ve paja. Gelmi, alore, al si veve impuntát tant che il claut 
te memorie al si jere fat plui rúzin. D' altre bande Voleson 
lu tentave. Miór restâ culi. Ce gust! Ce ajár san, odór di 
nasebon, e di ledán tal stali... In ché domenie il treno al 
veve cinc minuz di ritart. Un nuje, pal treno. Come i trente 
mil de puf « Al Cjavedal ». Ma cui si visave?... La int no 
s'interesse ai pinsirs di Gelmi. Trente mil: un nuje. Un 
fiscjo, lontan; la curve: il treno! « Facchino, signore... Fac- 
chino... > (di man e di für). Cinc personis ch’ e mòntin: doi 
« totolòs > di Dursinins, la fie di Nene e doi zovenás di San 
Martin. Devant di lui, dome un al dismonte: un siòr. Dal 
sigúr un siór, alt, magri, gris, distint; senze valis. « Scusi, 
facchino, — a Gelmi no j par vere: tono precis, de persone 
di mont ch' e sa ce ch' e úl —. Cerco una persona >... « Di- 
ca, signore, — al si veve butát Gelmi — se posso. lo cono- 
sco tutti ». « Ecco, vede — al veve dite il siòr cun buine mi- 
sure — cerco un certo Gelmi... se lo conoscesse... ». « Ma 
sicuro, signore, come no? Gelmi Salvador; venga, l' accom- 
pagno io... >. E lu veve partát tal plazzal di Voleson, senze 
di altri. Al jere squasi misdi e l' ajár al cjantave cul sun dal 
cjampanon e il profun di bruáde e di polèz al fôr. « Abita 
lontano? > — al disé il siór, cjapat da un scrüpul =. < No 
tant, daür de tratorie: "Alla scala”. In due minuti ci siamo. 

Eco, ve’ lá. Se al crót, di ciöi qualchi cjosse, siör... Ch’ al jen- 
tri!... Tunine: = al clama — doi puesc'! > e al si sente. 
« Ch’ e puarti di mangia, Tunine. 'O vin premure... Chel 
ch’ alè». Cussi, senze di alc 'e mängjn. Fasui, bruáde cul 
musèt, un tic di polèz, patatis e radic: 'ne buine mangjade. 
Po' il café cu le sgnape e un sigarèt. « Eco, — al disé alore, 
Gelmi — se al spiete un moment vai in zercje di Gelmi e j 
lu presenti. Ch' al spieti, un moment. Vai e torni!... ». 
Il siór lu veve viodút lá-vie senze suspiét, pròpit cun fiducje. 
Ma cumo, la int di Voleson 'e è sigure che il siór alè 
ancjemò ch' al spiete che Gelmi al torni a paja il cont de 
tratorie < Alla Scala > e i trente mil a gnove gestion al < Cja- 
vedal » di Udin. 


kkk 

PROCESSION IN ANDREIS 


Alé un lustre 

pi lustre 

adés che 7 sorele 

al sbrissa 

lontan 

ta fois de oru veciu. 

Su par la strada de Andreis 
'na femina 'a ciamina 

си li” scarpis in man. 


I suna li’ ciampánis 
par la procession 
e li’ bandierùtis 
intór del ciampanile 
i trima 
ta un ciél 
sempre pi scur de ploia... 
ROSANNA PARONI BERTOJA 


(Montreal) 

FÈMINIS IN OTOMÒBIL 


D6’ machinis ’e si òrtin. La zòvine ch'e guide la 
a cinc-cent > ’e salte für imburide: — No puèdial 
sta plui atent quan’ ch'al va in zir? — `e sberle 
furiose. — IÏ so al è il secont otomòbil che ai urtât 
ué! — 

Il tulugn dal arghin j bat tal cjaf al operari dal macel. 
Madone des Graziis - Udin 








Al jeve il sorèli a' oris 6,45; al tramonte a lis 16,55. 


Novembar 





Lune gnove il 7; prin quart il 15; lune plene il 22; ultin quart il 29. 


ES 
* 


i 


bi = 


Gren Et go4EEC irae г guq žan go 


Duc i Sanz 


Duc’ 1 Muarz 


S. Silvie 

S. Carli Boromeo 

SS. Martars Aquileiés 
5. Lenart 

Ernest 

. Gofredo 


. Oreste 


Leon il Grant 

. Martin di Tours 
. Cristian 

. Diego 

. Venerande 
Poldo 

‚ Gjeltrude 


. Lisabete 

. Fredian 

. Fausto 

. Feliz 

Madone de Salút 
5. Cecilie 

Crist Re 


LA 


Mn NNNUNN yn GAN MA 


. Firmine 


. Lenart $ " 
. Valerian Vesc. e martar di Aquilée 
. Mansuet 

. Saturnin 

I di Avent 


LA LA LA on LA on 


. Catarine, S. Crisogono Vesc. e martar di Aquilèe 

TAL ORT 


Semená cesaròns, caròtis; plantá ai; dá su la tiare a sèlino. 
indivie, ardiciòcs. 


A san Clemènt, - si finis di meti la siale e il forment. 
Fin santa Caterina, - la verza 'a ciamina. 


* Kk * 


I fantàs di Vil di Sora 
a' i pratint di jessi biei, 
a' i àn tosàda la codòpa 
a usäncja dai purcjei. 
I fantas di Vil di Sot 
a’ i pratint di jessi granc’, 
sot un bar da la sò vis'cja 
a’ i stan sot duc’ quanc’. 
(Tramònz) 


IN CUSINE 
Talpin di pursit in tociu 
Si fa a tocs il talpin, ben netát, e si met ta 'na tècia, ch'a 
se implinis di aga cialda; si met pèveri, sal, canèla, osmarin, 
ai e savòla. Si lassa buli par dô' oris e mieza, tre e si mangia 
cu la polenta. 

(Rizete cjolte su a Lignan) 

BALON 


Lis societás di balón 'e án otignút dal guviár un 
átri prestit o mutuo di dusinte miliarz parvie che 
jenfri cinc dins no podarán vendi i zuiadórs. ’O larin 
a finile che ancje il balon, come il teatro, il cine ecc. 
al sarà mantignüt dal guviär. 

No saressial miór, par finile, che lis societás invezi 
di clamási Milan, Rome, Udinese si clamássin daur- 
man « Edera », « Stella Rossa », « Rosa Mistica » 
ecc.? 


Il Stroligät 

LA CIASA DI PRENSIPO 


Ah, Barel, si ti saves! 
Tal borc di Scjaves 

la ruspa 

cun quatri sdrondenons 
'a à rebaltát 

murs e barcons 

e zint denant e 'davour 
'a ti spacava 

il ciâf cun chel rumour. 
Àn splanât chê ciasuta 
di Maria Prensipa. 
Tant strussiât, 

duta la vita, 

tant lambicât 

par fa chei quatri murs. 
Zent ingorda: 

veis di fâ ciasons; 

uh! 

guaja jodi il clap, 

il len rüt! 

Fasarèis barcons vers 
di plastica. 

Malandrés, 


vierzeit i cours 

sun chés ciasutis. 

No movi nencia un clap 
parsé 

ogni clap, 

ogni scaja a inenfra 

un pucia di anima 


di ché puora beada. 


OVIDIO COLUSSI 


(Ciasarse) 

DEZ DI UNE VOLTE E DI UÉ 


Si pesave il savé tai timp passaz, 
vué stature, bardele e pis cialzas. 


“HR 


Da pi grande montagne al üf di ruie, 
nuje in chist mont nol & creät par nuje. 


* de s 
Chel che in prisinze tò al dis mal di me, 
oh, ce tantis che a mi `Ï mi ’n’ dis di te! 
* * * 
Scartat il timp durmit e mal spindüt, 
se tu às cent ains a ’nd’àstu tros vivút? 


* Xx * 


Pai voi ti entre la passion tal cùr 
e pal rot de sachete `e ti va fùr. 


* w w 

Miòr li’ barghèssis rotis te fadie, 
che lustrádis sul cul in ostarie. 


* k w 


Se mai nissun no ti à spudât aduès, 
par te brut segno: no s'invidie il mus. 


kk * 


Par fâ furtune l'inzen al è une mane, 
ma, prin di dut, bisugne vé furtune. 


х k * 

VEC)’ LI’ STRADI 


Vecj’ li? stradi' 

là ch'a’ s'ingrumin 
tormi' e pas di ombri'. 
Vecju al é il timp, 

ch'a còrin i miârs 

a pas di speri'. 

No vecju il cour. 
Ponta di lis, 

al fora la cjar stracada 
e al ten il soreli. 


NOVELLA CANTARUTTI 
(Spilimbèrc) 

Une mari 'e domande la grazie pal so frut colát te cjalderie. 
Madone des Graziis - Udin 








Dicembar 


Al jeve il sorèli a' oris 7,35; al tramonte a lis 16,35. 
Lune gnove il 7; prin quart il 15; lune plene il 21; ultin quart il 29. 


1 L E. Eligjo Vesc. 
2 M S. Cromazi Vescul di Aquilee 
3 M S. Francesc Saveri 
4 J 5. Barbare 
5 V S. Crispine 
6 5 5. Nicole 
A 7 D II di Avent a 
% 8 L Imacolade Concezion de B. V. Marie 
9 M S. Siro 
10 M S. Melchiade - Madone di Laurèt 
11 J S. Damas 
12 V $. Dionis 
13 S S. Lussie 
E 14 D III di Avent 
15 L 5. Achile D 
16 M 5. Delaide 
17 М 5. Lazar 
18 J 5. Grazian 
19 V 5. Anastás 
20 S 5. Zefirin 
xa 21 D IV di Avent @) 
22 L S. Flavian 
23 M S. Vitörie 
24 M 5. Dele 
25 J Nadal di nestri Signor Jesus Crist 
ske. 26 V 5. Stiefin 
27 $ 5. Zuan Ap. 
xa 28 D I Sanz Inocenz 
29 L S. Martinian € 
30 M S. Gjenio 
31 M S. Silvestri 

TAL ORT 


L'ort al polse 


* кх 


San Nicolò, san Nicolèt, 
se mé mare no l' me n' met, 
se mê pare no 'l me n' dà, 


san Nicolò 'l è bel passà. 
(Sacil) 


IN CUSINE 


Boaràcs 
In chista stagion na son da purgâ. Dopo ben lavàdas si met 
t'un tin di aga salàda a bòli par liberâju da la scussa. A” si 
fas un sofrit cun uòli, ài e un puòcia di sivòla e si las met a 
rosolá cun tun pugn di farina di flòr e un pugn di pressèmbal 
pestát. Dopo si met lat e si missida parsé se no a' téntin a 
tacá. Si lassa cuoi fin ch'al ven un biel tociút fis. 

(Rizete cjolte su a For di 'Sora) 


Strúcul € 
Si fâs la pasta di farina di flôr, üs, sücar, ont e una presa 
di sâl. Si tira fina e si met il riplèn di pangratât frit tal ont, 
canèla, scussa di limon, pignüi e milis gratás. 
Si rodóla e si schissa da li' dô' bàndis, si met su la lama 
onzuda del for e si lassa cuei una mieza oruta. 

(Rizete cjolte su a Luzzinins) 

FRIUL ETNIC 


Stant su la lune ’o ài vidüt in Friül: sicilians, ca- 
labrés, puliés, istriàns, slovens, altoatesins, militärs, 
gigios, zingars ecc. Vino di podé fû un censiment? 
Un predi mi disève: « Baste che si furlanizin e son 
i benvignüs >. 

'O sarai un stroligät, ma... vino di furlanizá ancje 
i furlans? 


Il Stroligät 

LA LETERUTA 


Gnö caro e bon Gesu, 
dibot al è Nadal 

e, come ducj i ains, 
Ti scrif par un regál. 


Lu sai, 

no soi stât bon 

e propio pal gno fat 
meritarès cjarvòn, 


ma ormai mi soi pentit, 

no conti pi busies, 

i' ài fat già cinc fiorètos, 

i’ ài dit le’ Ave Maries. 
L'è pront encja il presepio; 
bessòl i' mi lu ài fat 
cui claps da la Miduna 
e i bussulòs dal lat. 

II pin 

a nol mi è stât: 

Tu sâs, al è un püc piciul 

il gno prefabricât. 

Ma ades i' voi preäti 

di una ruba sòl: 

no sta manda disgracies, 
slontana ogni dolór, 


no få vai la zent 

ch'a a pierdút dut quant, 

ma dai tant coragiu 

par zi sempri indavánt 
e iudila, lu à dit il nonu, 
a sparagnâ ogni mês, 
parcé che a fâ la cjasa 
a’ vol un grum di bes! 


SALVINO SIGALOTTI 
(Sequals) 

AL FRIUL 


Tal riúl ch' al cjante 
in viarte d' amór 
si spegle un cil ch’ al sara nestri, 


frut. 








COMIAT 


Cumò l' Ami dal « Strolic » e dal « Ce fastu?... » 
ch’ al à capit da tant ce ch’ a lu spiete, 
fasint i auguri < Salt > a cui s’ inquiete 
l’ invida i ciàrs Amis — ‘e son 'ne clape = 
a fa une vive sclete al < Sot la nape >... 
Poben: je fate! 
VIVE! 


* kx K 


Saveso quale che je la grazie che 'o ài domandade 
al Signór? Ché di jessi lassât in pas almancul dopo 
muart! 


Il Stroligát 

RINGRAZIAMENT 


La presse e la preocupaziòn (di un bon acèt al 
« Strolic > par |’ otante) no fàsin impediment a cui 
ch’ al sint di ringraziá cui merte: 
« Il Strolegät > (Luigi Ciceri) e í colaboradórs 
Giannino Angeli - Giovanni Maria Basso - Giorgio 
Bordini - Vico Bressan - Alan Brusini - Novella Can- 
tarutti - Riccardo Castellani - Ovidio Colussi - Guido 
Cudin - Mario De Apollonia - Luzio di Cjandit (Lu- 
cio Peressi) - Maria Forte - Mjria Franz - Guido 
Michelutti - Manlio Michelutti - Rosanna Paroni- 
Bertoja - Alberto Picotti - Sergio Rebuson - Lucia 
Scoziero - Salvino Sigalotti - Aldo Tomé - Riccardo 


Viola. 


Contis e puisiis senze firme 'e son dal Diretór responsäbil. 

Finit di stampä la da la G.E.A.P. 


a Pordenon 


sot Sante Caterine 
dal 1979 


RENATO APPI 


diretòr responsabil 


Spedizione in abb. postale - IV gruppo 

TEX YEARS 


© qubana 
DORBOLO 


S.PIETRO AL NATISONE (UD) ITALY 








a í 





IL DOLCE TIPICO 6 
DELLE VALLI N 
DEL NATISONE | 


DITTA E.DORBOLO' E FLEI SNC 
S.PIETRO AL NATISONE (UD) ITALY À 
TEL. 727052 





FOTO CINE PIGNAT 


UDINE - Via Rauscedo, 1/C - Tel. (0432) 22.729 


IL PIU' VASTO ASSORTIMENTO FOTOGRAFICO DI COSTUMI, 
PAESAGGI E OPERE D'ARTE DEL FRIULI 





CASA DELL'ORAFO 


Via Rialto, 9 - 33100 UDINE - Telefono (0432) 205845 






di FACILE 
GIUSEPPE 
MATERIALE ELETTRICO 


LAMPADARI 
ARTICOLI REGALO 


| BOUTIQUE DELL'ARREDAMENTO VIA MANIN 10 TEL. (0432) 22415 
33100 UDINE. 
SEDE: VIALE VOLONTARI DELLA LIBERTA' 56 TEL. (0432) 41923 









—— — 


Macchine per cucire eln: a 
originali svizzere 


Rappresentante esclusivo per il Friuli-Venezia Giulia 


Ditta De Puppi Gemolotto | 


| 33100 UDINE Via Mercatovecchio, 37 Telefono (0432) 22936 | 
| E E r هڪ‎ | 











Operazione finanziamento famiglie 


FAMIGLIA 


Una famiglia, una vera 
famiglia, ë una cosa 
meravigliosa 

Ma una famiglia, oggi, ha 
anche tanti problemi 
pratici da risolvere, e che 
vuole nsolvere, proprio 
perché «vera», e quindi 
concreta 

Un certo avvenire, 

una certa sicurezza sono 
cose fondamentali: cose 
malto piu rapidamente 
realizzabili, se ... potesse 
disporre subito di 
«quella certa cifra»! 

Par questo, convinta che 


proprio i nuclei familiari 
siano i piü capaci 
produttori di risparmio, 
la Cassa di Risparmio di 
Udine e Pordenone, ha 
pensato all'«Operazione 
Finanziamento Famiglle =, 
che viene cosi 

a completare le | E 
precedenti inizialive già 
dirette alle famiglie 
medesime, quali 

la concessione di mutui 
agevolati per l'edilizia 
privata, i «prestiti 
sull'onore= a studenti 
universitan etc. 


L'«Operazione 
Finanziamento Famiglie», 
sulla quale il personale 

di ogni nostra filiale 

sarà lieto di dare a tutti 
lé piu ampie informazioni, 
rappresenta una iniziativa, 
che la Cassa di Risparmio 
di Udine e Pordenone, hà 
inteso realizzare nalla 
convinzione che la famiglia 
debba essere solidarietà, 
costruttività é costante 
impegno comune per la 
risoluzione dei pit 
assillanti problemi 
economici 


Cassa di Risparmio di Udine e Pordenone 





fondata nel 1876 





gege 

EM Ferro Fiori «redi | 


LEGNAMI - MATERIALI EDILI | 
ARTICOLI IGIENCO-SANITARI ED IDRAULICI 
ELETTRODOMESTCI 


P.le Udine - Tel. (0432) 760126 - 33050 MORTEGLIANO (UD) 


anziIUTTI 


macchine per ufficio 










Via F. Mantica, 34 - 33100 UDINE - Tel. (0432) 291775 


MACCHINE PER SCRIVERE - CALCOLATRICI ELETTRONICHE 
FOTOCOPIATRICI - MACCHINE AFFRANCATRICI 





Banco di Tricesimo 


Il risparmio si apprezza 
il giorno del bisogno 
V. ELLERO & C. - Tel. (0432) 851130 


: с — 
"ӘР TT 


Ok 


cronometraggio ufficiale alle olimpiadi | 
MOSCA 80 | 


via mercatovecchio 11-via delle erbe 7 - udine 

















SOCIETA' MACCHINE UTENSILI TECNICI 


Casa fondata nel 1901 


Sede a: 20123 MILANO - Via Ansperto, 9 - Telefono 874281 


Filiali a:33100 UDINE - Viale XXIII Marzo, 34 - 

Tel. 206056 - 208129 - 22253 - 22131 
33100 TREVISO - Via Martiri d. Libertà, 30 - Tel. 49266 
34170 GORIZIA - Piazza della Vittoria, 50 - Tel. 2975 








IDE MEZZO 

ORA SIAMO 
IL GIDCATTOLO 2 


SEMPRE A UDINE 


IN VIA MERCATOVECCHIO MA AL N. 29 


| Oreficeria artigiana GREMESE 


Oreficeria - Argenteria - Orologeria 
VIA RIALTO, 17 - 3100 UDINE - TELEFONO (0432) 205416 


















LUCIANA MAGLIERIA 


Uomo - Donna 
VIA CARDUCCI, 50 - 33100 UDINE.- TEL. (0432) 205946 












OROLOGERIA - GIOILLERIA 


` MONSUTTICOPPE 


33100 UDINE - Piazzale Chiavris - Telefono (0432) 470977 
















JRILA 


Via Gaeta, 2 - 33100 UDINE - Tel. (0432) 292651 


= VENDITA LATERIZI — 





DE ROSA 


Ascensori 
Montacarichi 
Montavivande 


Costruzioni - Riparazioni e manutenzioni 


| 

ASSORTIMENTO DI OGNI TIPO CORNICI E ARTICOLI BELLE ARTI 


IDRAULICA | 
AUGUSTO томон. кот 
GECELE “nwe 
= 








33100 UDINE - Viale Ungheria, 55 - Tel. (0432) 22007 203736 





Birra Moretti Stazione 





Tavola calda - Ristorante - Pizzeria | 








UDINE - Viale Europa Unita, 69 (di fronte alla stazione F.S.) | 
Telefono (0432) 293897 








ARTICOLI SPORTIVI 


DIANA sport 


33100 UDINE - Viale Volontari della Libertà, 46 
(Chiavris) - Telefono (0432) 42850 











“VITRUM ... 





Porcellane - Mobili in stile 
Posaterie - Argenterie 
Articoli casalinghi 
Cristallerte 


PIAZZA MATTEOTTI, 10 - UDINE - TELEFONO (0432) 22358 


pF AO O ARA > | 
QUTTINI oioiellieri 


| di Giorgio e Claudio s.n.c. 











33100 UDINE | 
Via P. Canciani, 6/a | 
Telef, (0432) 207016 iaid 











CALZOLERIA S. GIACOMO 


D. RIZZI 


Piazza Matteotti, 1 
Telefono (0432) 23940 
33100 UDINE 











Burro e formaggi Finati & Petrin | 





Via E. Valvason, 1 - Telefono (0432) 23113 - 33100 UDINE 


SPECIALITA' ESTERE E NAZIONALI 
REGGIANI - PARMIGIANI - FRIULANI 


ANGELO LINDA | 


UDINE 

1919 - 1979 
SESSANT'ANNI DI SPECIALIZZAZIONE NEI SETTORI 
DELL'ABBIGLIAMENTO, MERCERIE, FILATI, PROFUMERIE. 


ingrosso: via G. Muratti, 13 - dettaglio: via P. Canciani, 6 

















= == = r= 
ANTICA BOTTEGA ARTIGIANA 


FONDATA NEL 1877 
PREMIATA OROLOGERIA OREFICERIA A ROSA 
33100 UDINE - Via Rialto, 12-a - Tel. 208709 


Laboratorio riparazioni orologi - Concessionario ufficiale di vendita 
degli orologi ERNEST BOREL 


ASSISTENZA TECNICA PER OGNI OCCORRENZA | 

















DPRD udine 33100 
2404 via gemona 52a 


| GRAFIC ИШ tel.0432/291868 





ool 


9golo 


33100 ZUGLIANO (UD) ITALY 
CP 295 . 33100 UDINE 
TEL | X 450150 Ci [7 MEE UDINE 


ELEGRAMMI COBOR | UDIN 
CODICE FISCALE N 00163500309 

















Officine Fratelli Bertoli Spa 
fu Rodolfo 


Capitale sociale L. 3.500.000.000 


ACCIAIERIA 

FONDERIA ACCIAIO E GHISA 
LAMINATOIO 

FORGIATURA E STAMPAGGIO 
OFFICINE MECCANICHE 
CARPENTERIE METALLICHE 


33100 UDINE - Via Molin Nuovo, 39 
Telef. (0432) 470241-2-3 - Telex 450151 





Dovete fare acquisti in cartoleria? 


Noi abbiamo quasi tutto e 
spesso anche molte cose in piu 
(per esempio una sala di esposizione 
con almeno 3.000 idee regalo} 


PP 


33100 UDINE 
Via Mercatovecchio, 13 
Telefono (0432) 22534 





Sa en 








Banca Popolare 
di Cividale 


Società Cooperativa a r.l. - Fondata nel 1886 - Cod, Az. 5484 
Iscritta al N. 22 Reg. Società del Tribunale di Udine - CCIAA N. 12523 


SEDE: 33043 CIVIDALE DEL FRIULI - Corso Mazzini, 6 
Direzione: Tel. 71280 
Uffici: Tel. 70370 - 70374 - 71060 
Telex: 450185 CIBANK 


FILIALI: 

33040 ATTIMIS - Via di Mezzo, 15 Tel. 
33042 BUTTRIO - Via Stazione, 3 Tel. 
33044 MANZANO - Via Divisione Julia, 5 Tel. 
33047 REMANZACCO - Piazza P. Diacono, 14 Tel, 
33048 SAN GIOVANNI AL NATISONE - Via L. da Vinci, 7 Tel. 
33040 SAN LEONARDO - Via Scrutto, 54 Tel. 
33049 SAN PIETRO AL NATISONE - Via Homa, 129 Tel. 


Crediti speciali per l'agricoltura, media e piccola industria, 
artigianato e commercio, industria alberghiera e turismo 


Servizi di Cassa continua e Cassette di sicurezza 


presso la Sede Centrale, la sede di S. Giovanni al Natisone 


e la Sede di Manzano 


Banca agente per il Commercio con l'estero 
con uffici dislocati presso: 

la Sede di Cividale in Cividale 

la Filiale di Manzano in Manzano 














Confezioni - Filati - Maglierie 


VIA MANZONI, 13 - TELEFONO (0432) 71229 
|, 33043 CIVIDALE DEL FRIULI 

















WA Fratelli PICCOLI 


33043 CIVIDALE DEL FRIULI 
Corso Mazzini, 13 - Telefono (0432) 71018 


GianniRossi 
diffusion moda 


Corso Mazzini - Tel. (0432) 71856 
33043 CIVIDALE DEL FRIULI 


| | a 
Marino Palma 
Abbigliamento e Confeziont 


33043 CIVIDALE DEL FRIULI 
Piazza A. Picco - Telefono (0432) 71275 






























| ai 

| tradizione 
fiducia 
progresso 





non è soltanto 
uno slogan 

ma il nostro modo 
di essere 

e di operare 


BANCA del FRIULI | 


ISTITUTO INTERREGIONALE DI CREDITO 

Profumeria DINELLI 


Forniture per parrucchieri barbieri estetiste 


| 33100 UDINE - VIA DEL GELSO, 25 - TEL. (0432) 206675 | 
| VIALE DUODO, 45 - TEL. (0432) 22422 


| Ingrosso e minuto 

ОБ ROMANELLI Leonam- sas. | 


Cinquant'anni di esperienza nel campo delle resinose 
33100 UDINE - Via Milazzo 14 - =? 207851-2 
=E Romalegno 


ETTENDORF Lav. (Austria) 
Produzione propria 











SOLER EMILIO suc. 


Di E. & FIGLI | 


TESSUTI - CONFEZIONI - ARREDAMENTI 


CONCESSIONARIO DI ZONA 
SNAIDERO - MOBIAN 


33097 SPILIMBERGO (PN) 
Corso Roma 35 - Tel. (0427) 2025 
Via Udine 3 - Tel. (0427) 3919 


Antica distilleria 
a tipo artigiano 
che lavora solo | 
le vinacce dei 
piccoli produttori 
della zona 


Produzione 
limitata ma scelta 


EE 


Ып SERENA 


ACQUAVITE FRIULANA 


DOTTO E MBOTTIGLIATO DA SPILIMBERGO 


DISTILLERIA GRAPPA D'ORO F.lli SERENA SPIL “IMBERGO- FRIULI 
LIC.UTLEN.20- UD CONT. CC. 750 - GR. 42 





(Pordenone) 


Ke Lë 


DI OGNI TIPO 


etali E CATEGORIA 
TESTI 


SS yk EEN 


"E dei Pecile,7 UNIVERSITARI 
^ tel.21102 


= 











VIDUSSI _ 


TESSUTI 























CONFEZIONI 
ARREDAMENTI 























VIDUSSI. ` 


| ———— ai ME = 
| 


| 33043 CIVIDALE DEL FRIULI = PIAZZA A. PICCO 
| TELEFONO (0432) 70051 - 70052 
17 








ESTERI E NAZIONALI 
S.a.s. a DOLCIUMI 
A. Mesaglio coNFEZIONI REGALO 


e ESSE 
ACER. to 
Je E M. чооон 
| x 
| 
| LA BOUTIQUE 

DELLE BOTTIGLIE 


Da sempre tradizione 
e qualità 


| 33100 UDINE - Via Manin, 16 - Telefono (0432) 206186 | 


ing. A. MAGINI 


33100 UDINE - Via Prefettura, 8 
Telefono (0432) 293980 


| Pozzi profondi - Pompe sommerse 


| IMPIANTI 
ELETTRICI - TERMICI - IDRAULICI 
per 
ville - condomini - stabilimenti - acquedotti 


KL gg 











| 


|| 





“DD Banca Popolare 
P diGemona 


Capitae Sociale e Riserve L. 2.344.867.218 





SEDE IN GEMONA DEL FRIULI (UD) 
PIAZZA GARIBALDI, 9 


TELEFONI: 
97251 (5 linee) CENTRALINO 
97296 DIRETTORE 


TELEX: 450161 GEMOBK 
Indirizzo telegrafico: BANCA POPOLARE GEMONA 


AGENZIA DI CITTA': PIOVEGA, Tel. 980290 


AGENZIE: ARTEGNA Tel. 987017 
BUIA » 96141 
MAJANO » 959021 
TRASAGHIS » 984024 
VENZONE » 985020 
OSOPPO (prossima apertura) 
ESATTORIE: 


Gemona - Artegna - Bordano - Buia - Montenars - Osoppo - 
Trasaghis - Venzone. 


TESORERIE: 
Di 8 Comuni e di vari enti morali 
BANCA AGENTE PER IL COMMERCIO DEI CAMBI 
SERVIZIO DI CASSA CONTINUA 


CASSETTE DI SICUREZZA PRESSO LA SEDE DI GEMONA 
LE FILIALI DI MAJANO E TRASAGHIS 











Banca Popolare di Latisana 


Società Cooperativa a responsabilità limitata 


SEDE E DIREZIONE CENTRALE 
33053 LATISANA (UD) PIAZZA INDIPENDENZA - Tel. 50784 






FILIALI 
33054 LIGNANO SABBIADORO Tel. 71267 
33054 LIGNANO PINETA (Stagionale) Tel. 72200 
33455 MUZZANA DEL TURGNANO Tel. 69008 
33056 PALAZZOLO DELLO STELLA Tel. 58005 
33050 RONCHIS Tel. 56016 


Tutte le operazioni di banca 
Credito Agrario, Artigiano, Edilizio 


Corrispondente delle maggiori banche italiane | 
CAMBIO - WECHSEL - CHANGE 





` Canciani 


di E. VITTORI & FIGLIO S.a.s. | 
LIQUORI - DISTILLATI 





La Grappa « La Furlana del Collio > 
SPECIALITA' LIQUORI DI FRUTTA 


34170 GORIZIA - VIA CORSICA 5 
Tel. (0481) 2228 




















Furlans 


| a Vignesie us spiete la 


Tratorie de Colombe 


San Marco, 1665 - Telefono (041) 23817 - 21175 


e Albergo Bonvechiati 


Telex 410560 BONVEL 





di GIOVANNI DEANA paron furlan 


L = > = € | 























| Pubblicità a cura di: AFA PUBBLICITA' | 
| Via del Carbone, 1 - 33100 UDINE - Telefono (0432) 22324 




















